tripathysagar/odia_wiki huggingface dataset:
ଗୋଆ, ଡାମନ ଓ ଡିଉ ମୁକ୍ତି ଦିବସ ପ୍ରତିବର୍ଷ ୧୯ ଡିସେମ୍ବରରେ ଭାରତର ଗୋଆରେ ପାଳନ କରାଯାଏ । ଏହା ଭାରତରେ ଗୋଆ ମୁକ୍ତି ଦିବସ ନମରେ ଖ୍ୟାତ । ଗୋଆକୁ ପର୍ତ୍ତୁଗୀଜ୍ ଶାସନରୁ ମୁକ୍ତ କରିଥିବା ଭାରତୀୟ ସଶସ୍ତ୍ର ବାହିନୀର ସ୍ମୃତିରେ ଗୋଆ ମୁକ୍ତି ଦିବସ ପାଳନ କରାଯାଏ । ଏହି ଦିନ ହିଁ ଭାରତ ୟୁରୋପୀୟ ଶାସନରୁ ସମ୍ପୂର୍ଣ୍ଣ ମୁକ୍ତ ହେଲା । ଇତିହାସ ଗୋଆ, ନାମକ ଏହି ଭାରତୀୟ ରାଜ୍ୟ, ଡିସେମ୍ବର ୧୯, ୧୯୬୧ରେ ପ୍ରାୟ ୪୫୦ ବର୍ଷର ପର୍ତ୍ତୁଗୀଜ୍ ଶାସନରୁ ମୁକ୍ତ ହୋଇଥିଲା । ଭାରତରେ ଊନ୍ନବିଂଶ ଶତାବ୍ଦୀରେ ସ୍ୱାଧୀନତା ପାଇଁ ଏହି ଆନ୍ଦୋଳନ ଗୋଆରେ ମଧ୍ୟ କିଛି ମାତ୍ରାରେ ପ୍ରଭାବ ପକାଇଥିଲା । ଗୋଆର ବାସିନ୍ଦାମାନେ ୧୯୪୦ ଦଶକରେ ସତ୍ୟଗ୍ରହରେ ମଧ୍ୟ ଭାଗନେଇଥିଲେ । ୧୯୪୭ ମସିହାରେ ଭାରତ ସ୍ୱାଧୀନତା ପାଇବା ପରେ ମଧ୍ୟ ପର୍ତ୍ତୁଗୀଜମାନେ ଗୋଆ ଛାଡିବାକୁ ମନା କରିଦେଇଥିଲେ । କଥାବାର୍ତ୍ତା ବିଫଳ ହେବା ପରେ ଭାରତର ତତ୍କାଳୀନ ସରକାର ଗୋଆର ମୁକ୍ତି ପାଇଁ ସାମରିକ ବିକଳ୍ପ ବାଛିଲେ। ତିନୋଟି ପର୍ତ୍ତୁଗୀଜ୍ ଅଞ୍ଚଳ: ଗୋଆ, ଡାମନ ଓ ଡିଉକୁ ମୁକ୍ତ କରିବା ପାଇଁ ଅପରେସନ୍ ବିଜୟ ଆରମ୍ଭ କରାଯାଇଥିଲା । ଏହା ଭାରତୀୟ ସଶସ୍ତ୍ର ବାହିନୀର ପ୍ରଥମ ତ୍ରି-ସେବା କାର୍ଯ୍ୟ ବୋଲି ଅନୁମାନ କରାଯାଉଥିଲା । ଡିସେମ୍ବର ୧ରୁ ଭାରତ ସରକାର ସାମରିକ କାର୍ଯ୍ୟାନୁଷ୍ଠାନ ଗ୍ରହଣ କରିବାକୁ ଚାହୁଁଥିଲେ, କିନ୍ତୁ ଏହା ୩୬ ଘଣ୍ଟିଆ ସାମରିକ ଅପରେସନ୍ ଭାବରେ ଡିସେମ୍ବର ୧୮, ୧୯୬୧ରୁ ଆରମ୍ଭ ହୋଇ ୧୯ ଡିସେମ୍ବର ୧୯୬୧ରେ ଶେଷ ହୋଇଥିଲା ।
ଦୂର-ଦୂରାନ୍ତର ମନୋଜ ଦାସଙ୍କଦ୍ୱାରା ରଚିତ ଏକ ଭ୍ରମଣ କାହାଣୀ । କଣ୍ଡୁରୀ ଚରଣ ଦାସ ଓ ବିଭୂତି ପଟ୍ଟନାୟକଙ୍କ ପ୍ରସ୍ତାବ କ୍ରମେ ମନୋଜ ଦାସ ଏହି ଲେଖାର ଆରମ୍ଭ କରିଥିଲେ । ଏଥିରେ ଲେଖକଙ୍କର ବିଦେଶ ଭ୍ରମଣ ଅନୁଭୂତି ସହ ପ୍ରାଚ୍ୟ-ପାଶ୍ଚାତ୍ୟ ସଭ୍ୟତାର ଏକ ତୁଳନାତ୍ମକ ଚିତ୍ର ଦିଆଯାଇଛି । ଲେଖକ ଯେତେବେଳେ ଶ୍ରୀମା-ଶ୍ରୀ ଅରବିନ୍ଦଙ୍କ ଉପରେ ଗବେଷଣା ପାଇଁ ଇଂଲଣ୍ଡ ଯାଇଥିଲେ, ସେତେବେଳେ ସେଠାର ଚଳଣିରେ ହୋଇଥବା ପରିବର୍ତ୍ତନ ଓ ଇଂଲଣ୍ଡର କିଛି ଅଭିଶପ୍ତ ଇତିହାସର ବି ସମ୍ୟକ ବର୍ଣ୍ଣନା ରହିଛି । ଏହାସହ ଆୟରଲ୍ୟାଣ୍ଡ, ଜର୍ମାନୀ, ପ୍ୟାରିସ, ରୋମ ଓ କାଇରୋରେ ଲେଖକଙ୍କ ଅନୁଭୂତି ଓ ସେଠାକାର ସାଧାରଣ ଲୋକଙ୍କର ଚଳଣି ସମ୍ପର୍କରେ ଲେଖାଯାଇଛି ।  'ଦୂରଦୂରାନ୍ତର'  ଜାନୁୟାରୀ ୧୯୭୩ରୁ ଡିସେମ୍ବର ୧୯୭୪ ଯାଏ ଧାରାବାହିକ ମାସିକ ନବରବିରେ ପ୍ରକାଶ ପାଇଥିଲା । ଏହା ଇଂରାଜୀରେ ନାମରେ ଅନୁବାଦିତ ହୋଇ ୧୯୭୬ ମସିହାରେ ପ୍ରକାଶିତ ହୋଇଥିଲା ।
ଖୁଜିସ୍ତା ଅଖତାର ବାନୁ‌  (ସୁହରୱାର୍ଡି ବେଗମ୍ ଭାବରେ ଜଣାଶୁଣା) ଊନବିଂଶ ଶତାବ୍ଦୀର ଲେଖିକା, ବଙ୍ଗାଳୀ ସମାଜସେବୀ, ଶିକ୍ଷାବିତ୍ ତଥା ସାମାଜିକ ସଂସ୍କାରକ ଥିଲେ  । ସେ ୧୮୮୭ ମସିହାରେ ସିନିୟର କେମ୍ବ୍ରିଜ୍ ପରୀକ୍ଷାରେ ଉତ୍ତୀର୍ଣ୍ଣ ହୋଇଥିବା ପ୍ରଥମ ଭାରତୀୟ ମହିଳା ଥିଲେ । ସେ ମଧ୍ୟ ପ୍ରଥମ ଭାରତୀୟ ମହିଳା ଯିଏକି କଲିକତା ବିଶ୍ୱବିଦ୍ୟାଳୟଦ୍ୱାରା ପରୀକ୍ଷକ ଭାବରେ ନିଯୁକ୍ତ ହୋଇଥିଲେ । ସେ ବଙ୍ଗଳାର ପୂର୍ବତନ ପ୍ରଧାନମନ୍ତ୍ରୀ ହୁସେନ୍ ସହିଦ ସୁହରୱାର୍ଡିଙ୍କ ମାତା ଥିଲେ । ପ୍ରାଥମିକ ଜୀବନ ଏବଂ ଶିକ୍ଷା ଖୁଜିସ୍ତା ଅଖତର ୧୮୭୨ ମସିହାରେ ବଙ୍ଗଳାର ସୁହରୱାର୍ଡି ପରିବାରରେ ଉବାଇଦୁଲ୍ଲା ଅଲ ଉବାଇଦି ସୁହରୱାର୍ଡି ଏବଂ ତାଙ୍କ ପତ୍ନୀ ମକବୁଲାନ ନିସା ବେଗମଙ୍କ ବଡ ଝିଅ ଭାବରେ ଜନ୍ମଗ୍ରହଣ କରିଥିଲେ । ସେ ଶିହାବ ଅଲ-ଦିନ୍ ଉମର ଅଲ-ସୁହରୱାର୍ଡି ଏବଂ ବାହାଉଦ୍ଦିନ ଜାକରିଆ ସୁହରୱାର୍ଡିଙ୍କ ପ୍ରତ୍ୟକ୍ଷ ବଂଶଧର ଥିଲେ । ଖୁଜିସ୍ତାଙ୍କ ଜେଜେବାପା ଶାହା ଅମିନୁଦ୍ଦିନ ସୁହରୱାର୍ଡିଙ୍କୁ ବଙ୍ଗଳାର ସୁହରୱାର୍ଡିଆ ଦେଶର ଶେଷ ସୁଫି ପିର ବୋଲି ଗଣାଯାନ୍ତି । ତାଙ୍କର ଦୁଇ ଭାଇ ଅବଦୁଲ୍ଲା ଅଲ-ମାମୁନ୍ ସୁହରୱାର୍ଡି ଏବଂ ହାସନ ସୁହରୱାର୍ଡି ଅଛନ୍ତି । ପରିବାରର ଅନେକ ମହିଳା ଅଗ୍ରଗାମୀଙ୍କ ପରି ସେ ମଧ୍ୟ ତାଙ୍କ ବାଲ୍ୟକାଳରେ ଘରେ ପାଠ ପଢୁଥିଲେ, କାରଣ ସେହି ସମୟରେ କୌଣସି ବାଳିକା ବିଦ୍ୟାଳୟ ଖୋଲା ଯାଇନଥିଲା । ସେ ତାଙ୍କ ପିତାଙ୍କଠାରୁ ପାର୍ସୀ, ଆରବୀ, ଇଂରାଜୀ ଏବଂ ଉର୍ଦ୍ଦୁ ଶିକ୍ଷା କରିଥିଲେ । ପରେ ସେ ୧୮୮୭ ମସିହାରେ ଭାରତୀୟ ପରୀକ୍ଷା ବୋର୍ଡରୁ ଗଣିତ ଏବଂ ପାର୍ସୀ ସାହିତ୍ୟରେ ସମ୍ମାନ ସହ ସ୍ନାତକ ହାସଲ କରିଥିଲେ । ସିନିୟର କେମ୍ବ୍ରିଜ୍ ଶେଷ କରିବା ପରେ, ସେ କଲିକତା ବିଶ୍ୱବିଦ୍ୟାଳୟଦ୍ୱାରା ଉର୍ଦ୍ଦୁ ସାହିତ୍ୟର ପରୀକ୍ଷକ ଭାବରେ ନିଯୁକ୍ତ ହୋଇଥିଲେ । ସେତେବେଳେ ସେ ଏକମାତ୍ର ଭାରତୀୟ ମହିଳା ଯିଏକି ଏହି ସମ୍ମାନ ପାଇଥିଲେ । ବୃତ୍ତି ଖୁଜିସ୍ତା ଭାରତୀୟ ଜନତାଙ୍କୁ ଶିକ୍ଷିତ ତଥା ଉନ୍ନତ କରିବାକୁ ସଂକଳ୍ପବଦ୍ଧ ଥିଲେ, ତେଣୁ ସେ ସାମାଜିକ କାର୍ଯ୍ୟର ଡୋମେନରେ ପ୍ରବେଶ କରିଥିଲେ । ଜଣେ ଲେଖକ ଭାବରେ ସେ ପ୍ରସିଦ୍ଧ ପୁସ୍ତକ  "ଆଇନା ଇ ଇବ୍ରାତ"  ଲେଖିଥିଲେ, ଯାହା କଲିକତା ବିଶ୍ୱବିଦ୍ୟାଳୟଦ୍ୱାରା ଅନୁମୋଦିତ ହୋଇଥିଲା ଏବଂ ଏହାର ସମସ୍ତ ଅନୁବନ୍ଧିତ କଲେଜଗୁଡ଼ିକ ପାଇଁ ସିଲାବସରେ ଅନ୍ତର୍ଭୁକ୍ତ କରାଯାଇଥିଲା । ଖୁଜିସ୍ତା ଜଣେ ମହିଳା ଅଧିକାର କର୍ମୀ ଭାବରେ ଉଭା ହୋଇଥିଲେ, ସେ ମହିଳା ଶିକ୍ଷାର ଜଣେ ଦୃଢ ପ୍ରବକ୍ତା ଥିଲେ । ୧୯୦୯ ମସିହାରେ, ସେ କଲିକତାରେ ସୁହରୱାର୍ଡିଆ ବାଳିକା ବିଦ୍ୟାଳୟ ପ୍ରତିଷ୍ଠା କରିଥିଲେ, ଏହି ବିଦ୍ୟାଳୟଟି ଭାରତର ପୂର୍ବତନ ଭିକେରୋଙ୍କ ପତ୍ନୀ ଗିଲବର୍ଟ ଏଲିଅଟ୍-ମୁରେ-କିନ୍ନମାଉଣ୍ଡଙ୍କ ପତ୍ନୀ ଲେଡି ମିଣ୍ଟୋ ଆନ୍ନା ମାରିଆ ଆମାଣ୍ଡଙ୍କଦ୍ୱାରା ଉଦ୍ଘାଟିତ ହୋଇଥିଲା । ଖୁଜିସ୍ତା ଗରିବଙ୍କ ପ୍ରତି ସହାନୁଭୂତି ଦେଖାଉଥିଲେ ଏବଂ କଲରା ଏବଂ ଇନ୍‌ଫ୍ଲୁଏଞ୍ଜା ପରି ମହାମାରୀ ସେହି ସମୟରେ ଜାଗ୍ରତ ଥିବାରୁ ବଞ୍ଚିତ ଲୋକଙ୍କୁ ସ୍ୱାସ୍ଥ୍ୟ ଏବଂ ପରିମଳ ବିଷୟରେ ଶିକ୍ଷା ଦେବା ପାଇଁ ବାରମ୍ବାର ବସ୍ତି ପରିଦର୍ଶନ କରୁଥିଲେ । ବିବାହ ଏବଂ ପରିବାର ଖୁଜିସ୍ତା ତାଙ୍କର ପ୍ରଥମ ସମ୍ପର୍କୀୟ ଜାହିଦ ସୁହରୱାର୍ଡିଙ୍କୁ ବିବାହ କରିଥିଲେ, ଯିଏକି କଲିକତା ହାଇକୋର୍ଟରେ ବିଚାରପତି ଭାବରେ କାର୍ଯ୍ୟ କରିଥିଲେ । ଏହି ଦମ୍ପତି ଦୁଇ ପୁଅ ଜନ୍ମ ଦେଇଥିଲେ : ହୁସେନ୍ ସହିଦ ସୁହରୱାର୍ଡି: ଜଣେ ଓକିଲ ତଥା ରାଜନେତା ଯିଏକି ପରେ ବଙ୍ଗଳାର ତୃତୀୟ ପ୍ରଧାନମନ୍ତ୍ରୀ ତଥା ପାକିସ୍ତାନର ପଞ୍ଚମ ପ୍ରଧାନମନ୍ତ୍ରୀ ହୋଇଥିଲେ । ଲେଖକ ତଥା ଭାଷାଭାଷୀ ହାସନ ସହିଦ ସୁହରୱାର୍ଡି । ମୃତ୍ୟୁ କଲିକତାର ଏକ ବସ୍ତି ପରିଦର୍ଶନ ସମୟରେ ସ୍ୱାଇନ୍ ଫ୍ଲୁରେ ଆକ୍ରାନ୍ତ ହେବା ପରେ ୧୨ ଜାନୁଆରୀ ୧୯୧୯ରେ ଖୁଜିସ୍ତାଙ୍କର ମୃତ୍ୟୁ ହୋଇଥିଲା ।
ମହମ୍ମଦ ରଫିକ୍  (ଜନ୍ମ: ୨୮ ଅଗଷ୍ଟ ୧୯୫୬) ଜଣେ ଓଡ଼ିଆ ରାଜନୀତିଜ୍ଞ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି । ୨୦୦୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ମେଳଛାମୁଣ୍ଡା ବିଧାନ ସଭା ନିର୍ବାଚନ ମଣ୍ଡଳୀରୁ ୧୩ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ମହମ୍ମଦ ରଫିକ୍ ୧୯୫୬ ମସିହାର ଅଗଷ୍ଟ ୨୮ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଅବଦୁଲ ମୂସା । ରାଜନୈତିକ ଜୀବନ ମହମ୍ମଦ ରଫିକ୍ ଓଡ଼ିଶା ରାଜନୀତିରେ ଭାରତୀୟ ଜନତା ପାର୍ଟିର କର୍ମୀ ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି ।
ଖନିଆଧନା ଏକ ବ୍ରିଟିଶ ଅଧୀନ ଭାରତୀୟ ଗଡଜାତ ରାଜ୍ୟ ଥିଲା । ଏହା ଜୁଡେଭ ବଂଶୀୟ ବୁନ୍ଦେଲା ରାଜପୁତମାନଙ୍କଦ୍ୱାରା ଶାସିତ ହଉଥିଲା । ଖନିଆଧନା ସହର ଏହାର ରାଜଧାନୀ ଥିଲା । ଏହା ପ୍ରଥମେ ବୁନ୍ଦେଳଖଣ୍ଡ ଏଜେନ୍ସି ଓ ତାହା ପରେ କେନ୍ଦ୍ର ଏଜେନ୍ସି ଅଧୀନରେ ରହିଥିଲା । . ଭୌଗୋଳିକ ସ୍ଥିତି ଓ ଜନସଂଖ୍ୟା ରାଜକୀୟ ରାଜ୍ୟ ଖନିଆଧନାର ଆୟତନ 101 ବର୍ଗ କିଲୋମିଟର । ଏହା ଚତୁର୍ଦିଗରେ ନାରବାର ଜିଲ୍ଲାଦ୍ୱାରା ଘେରିତ ହେଇଥିବା ବେଳେ କିଛି ଅଞ୍ଚଳ ବ୍ରିଟିଶ ଅଧୀନ ଝାଁସୀ ଜିଲ୍ଲାର ସୀମା ନିକଟରେ ଥିଲା ।ଏହା ଅର୍ଚା ରାଜ୍ୟ ର ପଶ୍ଚିମରେ ଅବସ୍ଥିତ ଥିଲା । ବ୍ରିଟିଶ ଶାସନ କାଳରେ 1941 ଜନଗଣନା ଅନୁସାରେ ଏହାର ଲୋକ ସଂଖ୍ୟା 20,124 ଥିଲା । . ଇତିହାସ 1724 ମସିହାରେ ଅର୍ଚାର ରାଜା ଉଦତ ସିଂହ ଖନିଆଧନା ଓ ସନ୍ନିକଟ ଗ୍ରାମ ସବୁ ତାଙ୍କ ପୁତ୍ର ଆମର ସିଂହଙ୍କୁ ପ୍ରଦାନ କରିଥିଲେ । ସେହି ସମୟରେ ମରାଠାମାନେ ଶକ୍ତିଶାଳୀ ହେଇ ଉଠିଥିଲେ ଓ ପେଶୱା ଆମର ସିଂହଙ୍କୁ 1751 ମସିହାରେ ତାଙ୍କର ରକ୍ଷିତ ରାଜା ରୂପରେ ସ୍ୱୀକୃତି ପ୍ରଦାନ କରିଥିଲେ ।ଏହିଉ ସମୟରେ ଓରଛା ଓ ଝାଁସୀ ମଧ୍ୟରେ ବିବାଦ ଲାଗିରହିଥିଲା । 1854 ମସିହାରେ ଝାଁସୀ ରାଜତ୍ୱ ର ବିଲୋପ ଘଟିବାରୁ ଖନିଆଧନା ନିଜକୁ ପୂର୍ଣା ସ୍ୱାଧୀନତା ଘୋଷଣା କରିଥିଲା । କିନ୍ତୁ 1862ର ବ୍ରିଟିଶ ଶାସକମାନେ ଏହାକୁ ନିଜର କରଦ ରାଜ୍ୟ ଭାବେ ରଖିଲେ । ଏହି ରାଜ୍ୟ 1920ରେ ଗଠିତ ହେଇଥିବା ଭାରତୀୟ ରାଜା ମାନଙ୍କ ସଂଗଠନରେ ମିଳିତ ହେଇଥିଲା । ଏହି ରାଜ୍ୟ ସ୍ୱାଧୀନତା ପରେ 1948 ମସିହାରେ ନିଜକୁ ଭାରତୀୟ ରାଜ୍ୟ ସଂଘ ସହ ସମ୍ମିଳିତ କରିଥିଲା । ଏହି ସମୟରେ ଖନିଆଧନାର ଅର୍ଦ୍ଧେକ ଅଂଶ 27ଟି ଗ୍ରାମ ଥାଇ ମଧ୍ୟପ୍ରଦେସ୍ୱ୍ହର ଶିବପୁରି ଜିଲ୍ଲାରେ ରହିଲା ଓ ଅପର ଅର୍ଦ୍ଧେକ 28ଟି ଗ୍ରାମ ସହ ବିନ୍ଧ୍ୟ ପ୍ରଦେଶରେ ରହିଲା । ପରେ ପୁନର୍ଗଠନ ସମୟରେ ସମସ୍ତ ଅଞ୍ଚଳ ମଧ୍ୟପ୍ରଦେଶ ରାଜ୍ୟରେ ରହିଲା । . ଶାସକ ବୁନ୍ଦେଲା ରାଜପୁତ ପରିବାରର ବଂଶଜମାନେ ଖନିଆଧନା ରାଜଗଦିର ଅଧିକାରୀ ରହିଥିଲେ । ସେମାନେ ରାଓ ଉପାଧି ଗ୍ରହଣ କରୁଥିଲେ । 1911 ମସିହାରେ ପ୍ରଥମେ ଶାସକମାନଙ୍କୁ ରାଜା କୁହାଗଲା । ଏହାକୁ ବ୍ରିଟିଶମାନେ ସମ୍ପୂର୍ଣ୍ଣ ରାଜ୍ୟର ମର୍ଯ୍ୟାଦା ନ ଦେଇ କେବଳ ଶାସକ ହିସାବରେ ମାନ୍ୟତା ପ୍ରଦାନ କରିଥିଲେ ।
ଭର୍ଟେବ୍ରାଲ ଧମନୀ ବିଚ୍ଛେଦନ  ଇଂରାଜୀ ଭାଷାରେ   ରୋଗରେ ମସ୍ତିଷ୍କ‌କୁ ରକ୍ତ ସରବରାହ କରୁଥିବା ଧମନୀର ଭିତର ସ୍ତର ଛିଣ୍ଡି ଯାଏ ଯାହା ବେକରେ ଥାଏ । ପ୍ରାରମ୍ଭିକ ଲକ୍ଷଣଗୁଡ଼ିକ ମଧ୍ୟରେ ହଠାତ୍ ମୁଣ୍ଡ ବିନ୍ଧା ଆରମ୍ଭ ଏବଂ ବେକର ଗୋଟିଏ ପାର୍ଶ୍ୱରେ ଯନ୍ତ୍ରଣା ହୁଏ  ଏହା ଷ୍ଟ୍ରୋକ୍ ଲକ୍ଷଣ ସହିତ ହୋଇପାରେ ଯେପରିକି କଥା କ‌ହିବା ସମସ୍ୟା, ସମନ୍ୱୟ ଅଭାବ କିମ୍ବା ଦ୍ୱିତ ଦୃଷ୍ଟି ହୋଇପାରେ  ରୋଗ ଜଟିଳ ହେଲେ ସାବାରାକନଏଡ ରକ୍ତସ୍ରାବ ହୋଇପାରେ  ଏହି ଅବସ୍ଥା ବେକରେ ଆଘାତ ପରେ ଯେପରିକି କାଶ, ଟ୍ରାଫିକ ଧକ୍କା, ତଣ୍ଟି ଚିପା, କିମ୍ବା ଚିରୋପ୍ରାକ୍ଟିକ ଚିକିତ୍ସାରେ ହୋଇପାରେ କିନ୍ତୁ ଏହା ସ୍ୱତଃ ପ୍ରବୃତ୍ତ ଭାବରେମଧ୍ୟ ହୋଇପାରେ  ଏହଲର୍ସ-ଡାନଲୋସ୍ ସିଣ୍ଡ୍ରୋମ ଭଳି କନେକ୍ଟିଭ ତନ୍ତୁ ରୋଗ ଥିବା ଲୋକ ଅଧିକ ବିପଦରେ ଥାଆନ୍ତି। ଧମନୀ ସ୍ତର ଛିଣ୍ଡିବା ପରେ ଧମନୀ କାନ୍ଥରେ ରକ୍ତ ପ୍ରବେଶ କରେ ଏବଂ ରକ୍ତ ଜମାଟ ହୋଇ ଧମନୀ କାନ୍ଥକୁ ମୋଟା କରି ରକ୍ତ ପ୍ରବାହରେ ବାଧା ସୃଷ୍ଟି କରେ  ରୋଗ ନିର୍ଣ୍ଣୟ ସାଧାରଣତଃ କଣ୍ଟ୍ରାଷ୍ଟ ଏନହାନସଡ ସିଟି କିମ୍ବା ଏମଆରଆଇ ସ୍କାନ୍ଦ୍ୱାରା ହୋଇଥାଏ  ଚିକିତ୍ସାରେ ସାଧାରଣତଃ ଆସ୍ପିରିନ୍ ଭଳି ଆଣ୍ଟିପ୍ଲାଟେଲେଟ ଅଥବାହେପାରିନ୍ ବା ୱାର୍ଫାରିନ୍ ଭଳି ଆଣ୍ଟିକୋଆଗୁଲାଣ୍ଟ ଔଷଧ ଦିଆଯାଏ  ପ୍ରାୟ ୧୦% ଲୋକ ଆରମ୍ଭରେ ମୃତ୍ୟୁ ବରଣ କରନ୍ତି। ଯେଉଁମାନେ ଏହି ପ୍ରାରମ୍ଭିକ ଅବଧିରୁ ବଞ୍ଚନ୍ତି, ସେମାନଙ୍କ ମଧ୍ୟରୁ ପ୍ରାୟ ୭୫% ସଂପୂର୍ଣ୍ଣ ସୁସ୍ଥ ହୁଅନ୍ତି କିମ୍ବା କାର୍ଯ୍ୟ କ୍ଷମତା ଉପରେ ସର୍ବନିମ୍ନ ପ୍ରଭାବ ପଡ଼େ, ଅବଶିଷ୍ଟାଂଶରେ ଅଧିକ ଅକ୍ଷମତା ରହିଥାଏ ଏବଂ ପ୍ରାୟ ୨% ଜଟିଳତାରୁ ମୃତ୍ୟୁ ବରଣ କରନ୍ତି  ଭର୍ଟେବ୍ରାଲ ଧମନୀ ବିଚ୍ଛେଦନ ପ୍ରତିବର୍ଷ ପ୍ରାୟ ୧୦୦,୦୦୦ ଲୋକରେ ଜଣକୁ ହୁଏ  କାରୋଟିଡ୍ ଧମନୀ ବିଚ୍ଛେଦନ  (ବେକ ସମ୍ମୁଖରେ ଥିବା ବଡ଼ ଧମନୀଗୁଡ଼ିକର ବିଚ୍ଛେଦନ) ଅପେକ୍ଷା ଏହା କମ୍ ସାଧାରଣ ଅଟେ  ଏହି ଦୁଇଟି ଅବସ୍ଥା ଯୁବକ ଏବଂ ମଧ୍ୟବୟସ୍କମାନଙ୍କ ମଧ୍ୟରେ ୧୦-୨୫% ଅଣ-ରକ୍ତସ୍ରାବ ଷ୍ଟ୍ରୋକ ଯୋଗୁ ହୁଏ  ଏହି ଅବସ୍ଥା ପ୍ରଥମେ ୧୯୭୦ ଦଶକରେ କାନାଡାର ସ୍ନାୟୁବିଜ୍ଞାନୀ ସି ମିଲର ଫିସରଙ୍କଦ୍ୱାରା ସମ୍ପୂର୍ଣ୍ଣ ଭାବରେ ବର୍ଣ୍ଣନା କରାଯାଇଥିଲା।
ଉପକ୍ରମ: ରଥଯାତ୍ରା  ଘୋଷଯାତ୍ରା ଓ ଶ୍ରୀଗୁଣ୍ଡିଚା ନାମରେ ମଧ୍ୟ ଜଣାଶୁଣା  । ଓଡ଼ିଶାର ମୁଖ୍ୟ ଯାତ୍ରା ରୂପେ ପୁରୀର ରଥଯାତ୍ରା ବିଶ୍ୱପ୍ରସିଦ୍ଧ । ଏହା ଶ୍ରୀମନ୍ଦିରରେ ପାଳିତ ଦ୍ୱାଦଶ ଯାତ୍ରା ମଧ୍ୟରେ ପ୍ରଧାନ । ସମଗ୍ର ଭାରତବର୍ଷରେ ଦେବତାମାନଙ୍କ ନିମନ୍ତେ ଯେତେ ପ୍ରକାରର ରଥ ବ୍ୟବହାରରେ ଆସୁଛି, ତାହା ମଧ୍ୟରେ ଶ୍ରୀକ୍ଷେତ୍ରର ତିନି ରଥ ନିର୍ମାଣ ଶୈଳୀ ଅତୀବ ରହସ୍ୟମୟ । ବହୁ ପ୍ରାଚୀନ ସମୟରୁ ରଥତ୍ରୟର ନିର୍ମାଣ ପଦ୍ଧତି ଶିଳ୍ପଶାସ୍ତ୍ରାନୁମୋଦିତ । ପ୍ରତ୍ୟେକ ବର୍ଷ ପରମ୍ପରା ଅନୁଯାୟୀ ଶ୍ରୀନଅର ସମ୍ମୁଖସ୍ଥ ରଥ ଖଳାରେ ନୂତନ ଭାବେ ତୋନୋଟି ରଥର ନିର୍ମାଣ କାର୍ଯ୍ୟ ଆରମ୍ଭ ହୋଇଥାଏ। ଏ ସମ୍ପର୍କିତ ବିଭିନ୍ନ କାର୍ଯ୍ୟ ରାଜ୍ୟ ତଥା ଜିଲ୍ଲା ପ୍ରଶାସନ, ବିଧି ବିଭାଗ, ଶ୍ରୀମନ୍ଦିର ପ୍ରଶାସନ, ପୋଲିସ ପ୍ରଶାସନ ଓ ପୌର ପ୍ରଶାସନଦ୍ୱାରା ମିଳିତ ଭାବେ ସମ୍ପାଦିତ ହୋଇଥାଏ। ଶ୍ରୀମନ୍ଦିରର ତିନି ଠାକୁରଙ୍କ ପାଇଁ ତିନୋଟି ଭିନ୍ନ ଭିନ୍ନ ରଥର ବ୍ୟବସ୍ଥା ରହି ଆସିଛି । ସାମ୍ୟ ଓ ମୈତ୍ରୀର ପ୍ରତୀକ ଶ୍ରୀଜଗନ୍ନାଥ ମହାପ୍ରଭୁଙ୍କ ଭଉଣୀ ମାଁ ସୁଭଦ୍ରା ଯେଉଁ ରଥରେ ବିରାଜମାନ କରି ଶ୍ରୀଗୁଣ୍ଡିଚା ମନ୍ଦିରକୁ ନବ ଦିନ ଯାତ୍ରା କରନ୍ତି, ସେ ରଥର ନାମ ଦେବଦଳନ। ଦେବଦଳନ ରଥ-ସବିଶେଷ ବିବରଣୀ ଦେବଦଳନ ରଥ  'ଦର୍ପଦଳନ'  ବା  'ପଦ୍ମଧ୍ୱଜ'  ନାମରେ ମଧ୍ୟ ପରିଚିତ । ମାଁ ସୁଭଦ୍ରାଙ୍କ ସହ ଶ୍ରୀସୁଦର୍ଶନ ଏହି ରଥରେ ବିଜେ କରିଥାନ୍ତି । ରଥ ନିର୍ମାଣ ଶୈଳୀ ଶିଳ୍ପଶାସ୍ତ୍ରାନୁମୋଦିତ ଓ ପରମ୍ପରା ଅନୁସାରେ ପୁରୀରେ ପ୍ରତିବର୍ଷ ସମ୍ପୁର୍ଣ୍ଣ ଭାବେ ନୂଆ କାଠରେ ରଥ ତିଆରି କରାଯାଏ । ପରମ୍ପରା ଅନୁଯାୟୀ ଶ୍ରୀନଅର ସମ୍ମୁଖସ୍ଥ ରଥଖଳାରେ ନୂତନ ଭାବେ ଏକ ନିର୍ଦ୍ଧିଷ୍ଟ ଉଚ୍ଚତା ଓ ମାପ ଅନୁସାରେ ଏହି ତିନୋଟି ରଥର ନିର୍ମାଣ କାର୍ଯ୍ୟ ଆରମ୍ଭ ହୋଇଥାଏ । ରଥ ନିର୍ମାଣ ତଥା ରଥଯାତ୍ରାର ପ୍ରଥମ ଶୁଭାରମ୍ଭ ହୋଇଥାଏ ସରସ୍ୱତୀ ପୂଜା ଶ୍ରୀପଞ୍ଚମୀ ତିଥିଠାରୁ । ଅକ୍ଷୟ ତୃତୀୟା ଦିନ ତିନି ରଥ ଶୁଭାରମ୍ଭ କାର୍ଯ୍ୟର ଅନୁକୂଳ ହୋଇଥାଏ । ଦେବଦଳନ ରଥ ଭାରି ସୁନ୍ଦର ।
ହାତ ଗୋଟିଏ ଗ୍ରହି, ଏକଧିକ ଅଙ୍ଗୁଳି ବିଶିଷ୍ଟ୍ ବାହୁର ଅଗ୍ର ଭାଗରେ ଅବସ୍ଥପିତ ଅଙ୍ଗ ଅଟେ  ଏହା ମନୁଷ୍ୟ, ଚିମ୍ପାଜୀ ଏବ୍ଂ ମାଙ୍କଡ ଆଦିଙ୍କଠାରେ ଦେଖାଜାଏ  ଅନ୍ୟ କିଛି ମେରୁଦନ୍ଡି ପ୍ରାଣି ଜେମିତିକି କୋଆଲାଠାରେ ମଧ୍ୟ ଦେଖାଜାଏ  ଅଙ୍ଗୁଳି ସର୍ବାଧିକ ଶେଷସ୍ନାୟୁ ଧାରଣ କରିଥିବା ଅଙ୍ଗ ଅଟେ  ସବୁଠାରୁ ଅଧିକ ଅବସ୍ଥାପିତ ବଳ ଏହା ଧାରଣ କରିଥାଏ  ଏଣୁ ଏହା ଛୁଇନବା ଈନ୍ଦିୟ ସହ ଜଡ଼ିତ  ପ୍ରତେକ ହାତ ଏହାର ବିପରିତ ମଷ୍ତିଷ୍କ ସହ ଜଡ଼ିତ  ମନୁଷ୍ୟ ହତରେ ପାଞ୍ଚଗୋଟି ଅଙ୍ଗୁଳି ଓ ସତାଇସଟି ଅସ୍ତି, ସେସ୍ମୈଡ୍ ଅସ୍ତିକୁ ଛାଡି ଜାହାକି ବିଭିନ୍ନ ମନୁଷ୍ୟଠାରେ ଭିନ୍ନ ଭିନ୍ନ ଅଟେ  ଚଉଦଟି ଫାଲାଙ୍ଗସ ଅଟେ  ମେଟାକାର୍ପେଟାଲ୍ ଅସ୍ତି ଅଙ୍ଗୁଳିକୁ ଓ କାର୍ପାଲ୍ କଟି ଦେସକୁ ସଞ୍ଜୋଗ କରେ  ପ୍ରତେକ ମନୁଷ୍ୟର ପାଞ୍ଚଟି ମେଟାକାର୍ପାଲ୍ ଓ ଆଠଟି କାର୍ପାଲ୍ ଅସ୍ଟି ଅଛି  ଗଠନ ବହୁତ ଗୁଡିଏ ଜନ୍ତୁମାନଙ୍କର ହାତ ସମାନ ଧରିବା ପାଇ ପଞ୍ଝା ଥାଏ  କିନ୍ତୁ ଏହକୁ ବୈଗ୍ୟାନିକ ଭାଷାରେ ହାତ ସମାନ ଗଣା ଜାଏ ନାହି  ବଣ ମଣିଷ ଓ ମାଙ୍କଡମାନଙ୍କର ଚାରଟି ହାତ ଅଛି ବୋଲି ଧରା ଜାଏ କାରଣ ତାଙ୍କର ଗୋଡ ଦୁଇକୁ ମଧ୍ୟ ହାତ ହିସାବରେ ଗଣାଜାଏ  ହାତରେ ବ୍ରୁଧ ଅଙ୍ଗୁଳି ରହିବା ଆବସ୍ୟକ  ପାପୁଲି ହାତର ମଧ୍ୟଭାଗରେ ଅବସ୍ଥିତ  ଏଠାରେ ଥିବ ଚର୍ମରେ ଚର୍ମକୁଞ୍ଚନ ଘର୍ଷଣ ବଳ ବଢ଼ାଇ ଥାଏ ଜାହାଦ୍ୱାର କୌଣସି ପଦାର୍ଥକୁ ଧାରଣ କରିବାରେ ସାହାର୍ୟ କରେ  ପାଞ୍ଚ ଆଙ୍ଗୁଳିର ନାମ ଗୁଡ଼ିକ ତର୍ଜନୀ ମଧ୍ୟମା ଅନାମିକା ଛୋଟ ଓ ବୃଦ୍ଧ ମାନ୍ସପେଶି ହାତର ମାନ୍ସପେଶିକୁ ମୁଖ୍ୟତ ଦୁଇ ଭାଗରେ ବିଭକ୍ତ କରା ଜାଏ : ବାହାର ଓ ଭିତର ମନ୍ସପେସି
ମାୟାଧର ମାନସିଂହ  ୧୩ ନଭେମ୍ବର ୧୯୦୫ ୧୧ ଅକ୍ଟୋବର ୧୯୭୩  ଜଣେ ଓଡ଼ିଆ କବି ଓ ଲେଖକ ଥିଲେ । ସେ ତରୁଣ ବୟସରେ ସତ୍ୟବାଦୀ ବନ ବିଦ୍ୟାଳୟର ଛାତ୍ର ଥିଲେ । ସେ ସେକ୍ସପିୟର ଓ କାଳିଦାସଙ୍କ ସାହିତ୍ୟର ତୁଳନାତ୍ମକ ଗବେଷଣା କରିଥିଲେ । ଏତଦ୍‌ବ୍ୟତୀତ ସେ ଭାରତର ସ୍ୱାଧୀନତା ପୂର୍ବବର୍ତ୍ତୀ ସମୟରେ  "ଆରତି"  ପତ୍ରିକାର ସମ୍ପାଦନା ସହିତ ମଧ୍ୟ ସମ୍ପୃକ୍ତ ଥିଲେ । ସ୍ୱାଧୀନତା ପରେ ସେ  "ଶଙ୍ଖ"  ନାମକ ଏକ ମାସିକ ସାହିତ୍ୟ ପତ୍ରିକା ସମ୍ପାଦନା କରୁଥିଲେ । ଓଡ଼ିଆ ସାହିତ୍ୟିକା ହେମଲତା ମାନସିଂହ ତାଙ୍କର ଜୀବନସାଥି, ପୂର୍ବତନ ଭାରତୀୟ ପ୍ରାଶାସନିକ ଅଧିକାରୀ ଲଳିତ ମାନସିଂହ ତାଙ୍କର ପୁଅ ତଥା ଓଡ଼ିଶୀ ନୃତ୍ୟଶିଳ୍ପୀ ଓ ପ୍ରାକ୍ତନ ସାଂସଦ ସୋନାଲ ମାନସିଂହ ତାଙ୍କର ପୁତ୍ରବଧୂ । ପ୍ରାରମ୍ଭିକ ଜୀବନ ପରିବାର ମାୟାଧର ମାନସିଂହ ଓଡ଼ିଶାର ପୁରୀ ଜିଲ୍ଲାସ୍ଥିତ ନନ୍ଦଳା ଗ୍ରାମରେ ୧୯୦୫ ମସିହା ନଭେମ୍ବର ୧୩ ତାରିଖରେ ଜନ୍ମଗ୍ରହଣ କରିଥିଲେ । ସେ ଓଡ଼ିଆ ଲେଖିକା ଓ କବି ହେମଲତା ମାନସିଂହଙ୍କୁ ବିବାହ କରିଥିଲେ । ଏହି ଦମ୍ପତ୍ତିଙ୍କର ଚାରିଜଣ ସନ୍ତାନ ଲଳିତ, ଲଲାଟେନ୍ଦୁ, ଲାବଣ୍ୟେନ୍ଦୁ ଓ ନିବେଦିତା ଅଛନ୍ତି । ଖ୍ୟାତନାମା ଓଡ଼ିଶୀ ନୃତ୍ୟଗୁରୁ ଓ ପ୍ରାକ୍ତନ ସାଂସଦ ସୋନାଲ ମାନସିଂହ ତାଙ୍କର ପୁତ୍ରବଧୂ । ଶିକ୍ଷା ସେ ରେଭେନ୍ସା ମହାବିଦ୍ୟାଳୟ ବି.ଏ. ପାଠ୍ୟକ୍ରମ ସାରିବାପରେ ପାଟଣା ବିଶ୍ୱବିଦ୍ୟାଳୟରୁ ଏମ.ଏ. ପାସ କରିଥିଲେ । ଇଂଲଣ୍ଡର ଡରହାମ ବିଶ୍ୱବିଦ୍ୟାଳୟରେ ସେକ୍ସପିୟର ଓ କାଳିଦାସଙ୍କ ସାହିତ୍ୟରେ ତୁଳନାତ୍ମକ ପ୍ରବନ୍ଧ ପ୍ରସ୍ତୁତ କରି ସେ ପି.ଏଚ.ଡି. ଉପାଧି ଲାଭ କରିଥିଲେ । ସେ ଥିଲେ ଓଡ଼ିଶାର ପ୍ରଥମ ଡକ୍ଟରେଟ ଉପାଧିଧାରୀ । ରଚନାବଳୀ ମାୟାଧର ମାନସିଂହ ଜଣେ ଓଡ଼ିଆ କବି ଭାବେ ସୁପରିଚିତ । ତେବେ ସେ ଅନେକ ପ୍ରବନ୍ଧ ଓ ଅନ୍ୟାନ୍ୟ ଗଦ୍ୟ ସାହିତ୍ୟ ରଚନା କରିଛନ୍ତି । ତାଙ୍କର ଜଣାଶୁଣା ପ୍ରବନ୍ଧ ପୁସ୍ତକ ମଧ୍ୟରେ  "ଜୀବନ ପଥ" ,  "ଶିକ୍ଷା, ଶିକ୍ଷକ, ଶିକ୍ଷାୟତନ" ,  "ଓଡ଼ିଆ ସମାଜ ଓ ସାହିତ୍ୟ"  ପ୍ରଭୃତି ଅନ୍ୟତମ । ତାଙ୍କ ରଚନାରେ ସାଧାରଣ ଜନଜୀବନର ସମସ୍ୟା, ସମାଜ, ସସ୍କୃତି ଇତ୍ୟାଦି ବର୍ଣ୍ଣିତ । କବିତା ସଙ୍କଳନ ଏଇ ସହକାର ତଳେ ଏଇ ସହକାର ତଳେ, ସେଦିନ ପ୍ରିୟାର କରକଙ୍କଣ ଭିଡ଼ିଥିଲା ମୋର ଗଳେ ଚାନ୍ଦିନୀ ରାତି ଉଠିଥିଲା ମାତି ମଳୟ ପରଶ ପାଇ ବନପକ୍ଷୀ ଦୂରେ କରୁଣ ମଧୁରେ ଯାଉଥିଲା ଅବା ଗାଇଜ୍ୟୋତ୍ସ୍ନା ଓ ଛାୟା ରଚିଥିଲା ମାୟା ଚିତ୍ର ଏ ତରୁତଳେ ସହଚରୀ ମୋର ପ୍ରଣୟ ବିଭୋର ଭିଡ଼ିଥିଲା ମୋର ଗଳେ ଏଇ ସହକାର ତଳେ ଧୁପ ସାଧବ ଝିଅ ହେମଶସ୍ୟ ପଲ୍ଲୀସନ୍ଧ୍ୟା ମହାନଦୀରେ ଜ୍ୟୋତ୍ସ୍ନା ବିହାର ଦହନ ସୁଖ ରୂପଦେବତା କୋଣାର୍କ ଦୂରେ ରହ ପ୍ରବନ୍ଧ ଓଡ଼ିଆ ସାହିତ୍ୟର ଇତିହାସ  (୧୯୬୨) ଅନୁବାଦ ସେ  "ସେକ୍ସପିଅର" ଙ୍କ ଲିଖିତ  '  "ର ଓଡ଼ିଆରେ ରୂପାନ୍ତର କରିଥିଲେ ।
ଟଙ୍କ ତୋରାଣି  (ଅବଢ଼ା ତୋରାଣି ନାମରେ ମଧ୍ୟ ଜଣା) ଜଗନ୍ନାଥ ମନ୍ଦିରର ଆନନ୍ଦ ବଜାରରେ ମିଳୁଥିବା ଏକ ପାନୀୟ । ଏହି ତୋରାଣି ରନ୍ଧା ଅବଢ଼ା ଅନ୍ନରେ ଦହି, କଞ୍ଚା ଲଙ୍କା, ଲେମ୍ବୁ, ଅଦା, ଭୃଷୁଙ୍ଗା ପତ୍ର ଓ ଜିରା ଗୁଣ୍ଡ ଆଦି ମିଶାଇ ତିଆରି କରାଯାଏ । ରଥ ଯାତ୍ରା ସମୟରେ ବଡ଼ଦେଉଳରୁ ମାଉସୀ ମା  ମନ୍ଦିର ଯାଏ ରଥ ଟାଣି ନେଲାବେଳେ ଲୋକମାନଙ୍କୁ ସେବନ ପାଇଁ ଏହି ଟଙ୍କ ତୋରାଣୀ ପରସାଯାଇଥାଏ । ୨୦୧୩ ମସିହାରେ ଓଡ଼ିଶା ପୋଲିସ ହାବିଲଦାର ପକ୍ଷରୁ ମନ୍ଦିର ଆଗରେ ଏକ  "ଅବଢ଼ା ତୋରାଣି ବଣ୍ଟନ କେନ୍ଦ୍ର"  ଖୋଲି ଟଙ୍କ ତୋରାଣୀ ବିତରଣ କରାଯାଉଛି । ୨୦୧୫ ମସିହାରେ ଅପରିଷ୍କାର ପରିବେଶରେ ତିଆରି କରାଯାଉଥିବାର ଅଭିଯୋଗକୁ ବିଚାର କରି ଓଡ଼ିଶା ଉଚ୍ଚନ୍ୟାୟାଳୟର ରାୟ ପରେ ଶ୍ରୀ ଜଗନ୍ନାଥ ମନ୍ଦିର ପ୍ରଶାସନ ତରଫରୁ ଟଙ୍କ ତୋରାଣି ବିକ୍ରି ବନ୍ଦ କରାଯାଇଥିଲା । ୧୫୧୨ ମସିହାରେ କବୀରଙ୍କ ପୁରୀ ଆଗମନ ସମୟରେ ଭକ୍ତମାନଙ୍କୁ ଟଙ୍କ ତୋରାଣି ପରସାଯିବା କବୀର ଚଉରା ମଠରେ ଲିପିବଦ୍ଧ ହୋଇଛି । ପ୍ରସ୍ତୁତି ପ୍ରଣାଳୀ ଆବଶ୍ୟକୀୟ ଉପାଦାନ ଅଭଡ଼ା ଅନ୍ନ - ଏକ ଛୋଟ କୁଡୁଆ। ପାଣି ଦହି ଲେମ୍ବୁ ଲେମ୍ବୁ ପତ୍ର ଆମ୍ବ କଷି ଅଦା କଞ୍ଚା ଲଙ୍କା ଜୀରା ଗୁଣ୍ଡ ଭୃସଙ୍ଗ ପତ୍ର ଅବଢ଼ା ଅନ୍ନରେରେ ପାଣି ପୂରାଇ ଅନ୍ୟୁନ ୬ ଘଣ୍ଟା ରଖନ୍ତୁ । ପାଣି ଅଧିକ ହେଲେ ଭଲ । ୬ ଘଣ୍ଟା ପରେ ତୋରାଣିକୁ ଅଲଗା କରି ଦିଅନ୍ତୁ । ତୋରାଣିରେ ଦହି, ଲେମ୍ବୁ, ଭୃସଙ୍ଗ ପତ୍ର ଓ ଲେମ୍ବୁ ପତ୍ର ପକାନ୍ତୁ । ଆମ୍ବକଷି ଅଦାକୁ ଛେଚି ମିଶାଇବେ । ସ୍ୱାଦ ଅନୁଯାୟୀ ଲଙ୍କା, ଲୁଣ ଓ ଜୀରା ଗୁଣ୍ଡ ପକାନ୍ତୁ । ଏକ ଡଙ୍କିରେ କିଛି ସମୟ ପାଈଁ ଘାଣ୍ଟନ୍ତୁ । ପ୍ରସ୍ତୁତ ପାନୀୟ ଟଙ୍କ ତୋରାଣି ଅଟେ । ଏହାକୁ ମାଟି ପାତ୍ରରେ ପିଈବାକୁ ଭଲ ଲାଗେ ।
'ଚିଲିକା ତୀରେ'  ୧୯୭୭ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହା ବିପ୍ଳବ ରାୟଚୌଧୁରୀଙ୍କ ନିର୍ଦ୍ଦେଶନାରେ ନିର୍ମିତ ହେଇଥିଲା । ସଙ୍ଗୀତ ଶାନ୍ତନୁ ମହାପାତ୍ର ଗୀତ ଗୁଡ଼ିକର ସାରଣୀ ଅଭିନୟରେ ଓଡ଼ିଆ କଥାଚିତ୍ର  ଚିଲିକା ତୀରେ ରେ ଅଭିନୟ କରିଥିବା ପ୍ରମୁଖ କଳାକାର ହେଲେ: ବିଜୟ ମହାନ୍ତି : ଏହା ତାଙ୍କ ଅଭିନୀତ ପ୍ରଥମ ଓଡ଼ିଆ ଚଳଚ୍ଚିତ୍ର । ତନ୍ଦ୍ରା ରାୟ : ଏହା ତାଙ୍କ ଅଭିନୀତ ପ୍ରଥମ ଓଡ଼ିଆ ଚଳଚ୍ଚିତ୍ର ।
ପଡ଼ିଗଲି ତୋ ପ୍ରେମରେ ୨୦୨୩ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ଚିରଞ୍ଜିବୀ ବେହେରା, ଯିଏକି ଏହି କଥାଚିତ୍ରଟିର କାହାଣୀ ଓ ଚିତ୍ରନାଟ୍ୟ ରଚନା କରିଥିଲେ । ଗୀତ ପ୍ରସାଦ ପାଣିଗ୍ରାହୀ ଏହି କଥାଚିତ୍ରଟିର ସଂଳାପ ରଚନା କରିଥିଲେ । ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ ୟଶ ବର୍ମଣ ପଣ୍ଡା । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ଚିରଞ୍ଜିବୀ ବେହେରା ଓ ଆର୍ଚ୍ଚି ପ୍ରଧାନ । ବିଶ୍ୱାବସ ରାଜଗୁରୁ, ପ୍ରଭାକର ମିଶ୍ର, କାଳୀଚରଣ ରଥ, ମୋନାଲିସା ମିଶ୍ର ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଏହି କଥାଚିତ୍ରଟି ୨୦୨୩ ମସିହାର ମଇ ୧୯ ତାରିଖରେ ପ୍ରେକ୍ଷାଳୟରେ ମୁକ୍ତିଲାଭ କରିଥିଲା । ଅଭିନୟ ଚିରଞ୍ଜିବୀ ବେହେରା ଆର୍ଚ୍ଚି ପ୍ରଧାନ ବିଶ୍ୱାବସ ରାଜଗୁରୁ ପ୍ରଭାକର ମିଶ୍ର କାଳୀଚରଣ ରଥ ମୋନାଲିସା ମିଶ୍ର କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ସୌଭାଗ୍ୟ ସାମଲ । ନିର୍ମଳ ନାୟକ ଓ ଅରୁଣ ମନ୍ତ୍ରୀ ଆଦି ଗୀତିକାରମାନେ ଏହି କଥାଚିତ୍ରଟିର ଗୀତ ରଚନା କରିଥିଲେ । ସ୍ୱୟଂ ପ୍ରଭାସ ପାଢ଼ୀ, ଅମ୍ରିତା ନାୟକ, ହ୍ୟୁମାନ ସାଗର, ସୌଭାଗ୍ୟ ସାମଲ, ଦୀପ୍ତିରେଖା ପାଢ଼ୀ, ଅସୀମା ପଣ୍ଡା ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
ଓର୍ଫ ହେଉଛି ଏକ ଭୂତାଣୁ ସଂକ୍ରମଣ ରୋଗ ଯାହା ଅନ୍ୟ ପ୍ରାଣୀମାନଙ୍କଠାରୁ ସଂକ୍ରମିତ ହୋଇଥାଏ । ଏହାର ଲକ୍ଷଣଗୁଡ଼ିକ ମଧ୍ୟରେ ହାତ କିମ୍ବା ଅଗ୍ରବାହୁର ଚର୍ମରେ କିଛି ସେଣ୍ଟିମିଟର ଆକାରର ଏକ ପୂଜ ଭରା ଫୋଟକା ବାହାରେ । ଏହାର କେନ୍ଦ୍ରଟି ଲାଲ୍ ଦେଖାଯାଏ ଯାହା ଚାରିପାଖ ଫିକା ଥାଏ ଏବଂ ପରେ ପରେ ଏହା ଉପରେ କ୍ରଷ୍ଟ ବା ଖଟି ଭିଡ଼ିଯାଏ । ସଂସ୍ପର୍ଶରେ ଅସିବାର ପ୍ରାୟ ଏକ ସପ୍ତାହ ପରେ ରୋଗ ଆରମ୍ଭ ହୁଏ ଏବଂ ସାଧାରଣତଃ ଗୋଟିଏ ରୋଗ ହୁଏ । ଯନ୍ତ୍ରଣା, ସାମାନ୍ୟ ଜ୍ୱର, କିମ୍ବା ଲସିକା ଗ୍ରନ୍ଥି ଫୁଲିଯାଇପାରେ । ଏରିଦେମା ମଲ୍ଟିଫର୍ମ ସହିତ କିଛି ଓର୍ଫ ଜଡିତ ଥାଏ । ଏହା ଓର୍ଫ ଭୂତାଣୁ କାରଣରୁ ହୁଏ ଯାହା ଏକ ପ୍ରକାର ପାରାପୋକ୍ସଭୂତାଣୁ । ଏହା ସାଧାରଣତଃ ମେଣ୍ଢା ବା ଛେଳିଠାରୁ ସଂକ୍ରମିତ ହୋଇ ବ୍ୟାପିଥାଏ । ଦୂଷିତ ବସ୍ତୁ କିମ୍ବା ଅନ୍ୟ ଲୋକଙ୍କଠାରୁ କ୍ୱଚିତ୍ ଘଟଣା ଘଟିପାରେ  ପଶୁମାନଙ୍କ ସହିତ କାମ କରୁଥିବା ଲୋକମାନେ ସାଧାରଣତଃ ସଂକ୍ରମିତ ହୁଅନ୍ତି । ରୋଗ ଥରେ ଉପଶମ ହୋଇଗଲେ ଲୋକ ପୁନର୍ବାର ସଂକ୍ରମିତ ହୋଇପାରେ । ରୋଗ ନିର୍ଣ୍ଣୟ ହେବା ପରେ ପିସିଆର  ଦ୍ୱାରା ସମର୍ଥିତ ହୋଇପାରେ । କ୍ଷୀରର ନୋଡୁଲ୍ ସହିତ ଏହା ଏକ ପ୍ରକାର ପଶୁଖେତସ୍ଥିତ ପକ୍ସ ଓ ଦୁହାଁଳୀଙ୍କର ରୋଗ । ସାଧାରଣତଃ ଏହାର କୌଣସି ନିର୍ଦ୍ଦିଷ୍ଟ ଚିକିତ୍ସା ଆବଶ୍ୟକ ହୁଏ ନାହିଁ । ବେଳେବେଳେ ସିଡୋଫୋଭିର କିମ୍ବା ଇମିକ୍ୟୁମୋଡ ଔଷଧ ବ୍ୟବହୃତ ହୁଏ । ସେମାନଙ୍କୁ କ୍ୱଚିତ୍ କାଟିବା ଆବଶ୍ୟକ । ମେଣ୍ଢା ରୋଗକୁ ରୋକିବା ପାଇଁ ବ୍ୟବହୃତ ଏହି ଟିକା ଜୀବନ୍ତ ଏବଂ ମଣିଷଠାରେ ରୋଗ ସୃଷ୍ଟି କରିପାରେ । ସାଧାରଣତଃ ଏହି କ୍ଷତ ୮ ସପ୍ତାହ ଉପଶମ ହୋଇଯାଏ । ଛେଳି କିମ୍ବା ମେଣ୍ଢା ଚାଷ ହେଉଥିବା ଅଞ୍ଚଳରେ ଏହି ରୋଗ ଅପେକ୍ଷାକୃତ ସାଧାରଣ ଭାବରେ ଦେଖାଯାଏ । ଲୋକଙ୍କ ଅପେକ୍ଷା ପଶୁପଲ ସାଧାରଣତଃ ଅଧିକ ପ୍ରଭାବିତ ହୁଅନ୍ତି । ଅକ୍ଟୋବର ୨୦୧୯ରୁ ମଇ ୨୦୨୦ ମଧ୍ୟରେ ଦକ୍ଷିଣ-ପଶ୍ଚିମ ଇଥିଓପିଆରେ ଏହା ଅଧିକ ସାଧାରଣ ଭାବରେ ଦେଖାଯାଏ । ଏହି ରୋଗକୁ ଆନୁଷ୍ଠାନିକ ଭାବରେ ୧୭୮୭ରେ ବର୍ଣ୍ଣନା କରାଯାଇଥିଲା, ଯଦିଓ ଏହା ପୂର୍ବରୁ ଜଣା ଥିଲା । ଅନ୍ୟ ପ୍ରାଣୀମାନଙ୍କର ସାଧାରଣତଃ ମୁଖରେ କ୍ଷତ ସୃଷ୍ଟି ହୁଏ ।
ବେରି ରାଜ୍ୟ ବୁନ୍ଦେଲ୍ଖାନା ଅଞ୍ଚଳର ଏକ ପୂର୍ବତନ ରାଜକୀୟ ରାଜ୍ୟ ଥିଲା । ଏହା ଏକ କ୍ଷୁଦ୍ର ରାଜ୍ୟ ଓ ଏହାର ଆୟତନ ମାତ୍ର 82.87 ବର୍ଗ କିଲୋମିଟର । 1901 ଜନଗଣନାରେ ଏହାର ଜନସଂଖ୍ୟା 4,297 ଥ୍ଯିଲା । ଏହି ରାଜ୍ୟ ବେତୱା ନଦୀ ତଟବର୍ତୀ ଅଞ୍ଚଳରେ ଅବସ୍ଥିତ । ବ୍ରିଟିଶ ଶାସନ ସମୟରେ ଏହି ରାଜ୍ୟ କେନ୍ଦ୍ର ଏଜେନ୍ସି ଅଧିନସ୍ଥ ଥିଲା ।   - . ବେରି ରାଜ୍ୟ ଦେୱାନ ଆଚାରଜୁ ନକଲଦ୍ୱାରା 18 ଶ ଶତାବ୍ଦୀର ମଧ୍ୟ ଭାଗରେ ସ୍ଥାପିତ ହେଇଥିଲା । ସେ ଗ୍ୱାଲିଆରର କରାଇହା ରାଜ୍ୟର ରାଜା ଦେୱାନ ମହାମା ରାଇଙ୍କ ପୁତ୍ର ଥିଲେ । 1809 ମସିହାରେ ବେରି ବ୍ରିଟିଶ ମାନଙ୍କ ଅଧୀନ ରାଜ୍ୟ ଭାବରେ ରହିଲା । ସେତେବେଳେ ରାଜା ଯୁଗଳ ପ୍ରସାଦ ରାଜୁତି କରୁଥିଲେ । 1950 ମସିହାରେ ବେରିର ଶେଷ ରାଜା ଯଦୁବେନ୍ଦ୍ର ସିଂହ ଏହି ରାଜ୍ୟକୁ ସ୍ୱାଧୀନ ଭାରତୀୟ ରାଜ୍ୟ ସଂଘରେ ସମ୍ମିଳିତ କରିଥିଲେ । ଶାସକ ରାଜପୁତ ପୋଂବାର ବଂଶଜମାନେ ଏହି ରାଜ୍ୟକୁ ଶାସନ କରୁଥିଲେ । 1945 ପର୍ଯ୍ୟନ୍ତ ସେମାନେ ଦେୱାନ ଉପାଧିରେ କୁହା ଯାଉଥ୍ଯିଲେ । 1945ରେ ପ୍ରଥମ କରି ଯଦୁବେନ୍ଦ୍ର ସିଂହ ରାଜା ଉପାଧି ଗ୍ରହଣ କରିଥିଲେ ।
ମେଥୋକାର୍ବାମୋଲ  (ଇଂରାଜୀ ଭାଷାରେ ), ଏକ ବ୍ୟବସାୟୀକ ନାମ , ଏକ ଔଷଧ ଯାହା ସ୍ୱଳ୍ପକାଳୀନ ମାଂସପେଶୀ ଓ ହାଡ଼ ଯନ୍ତ୍ରଣା ନିମନ୍ତେ ବ୍ୟବହୃତ ହୁଏ  । ଏହା ବିଶ୍ରାମ, ଶାରୀରିକ ଚିକିତ୍ସା ଏବଂ ଅନ୍ୟାନ୍ୟ ଯନ୍ତ୍ରଣା ନିବାରକ ଔଷଧ ସହିତ ଏକତ୍ର ବ୍ୟବହାର କରାଯାଇପାରେ  କଟି ଯନ୍ତ୍ରଣାରେ ଏହା କମ୍ ପସନ୍ଦ କରାଯାଏ  ରିଉମାଟଏଡ ଆର୍ଥ୍ରାଇଟିସ ଏବଂ ସେରେବ୍ରାଲ୍ ପାଲ୍‌ସି ରୋଗମାନଙ୍କରେ ସୀମିତ ବ୍ୟ‌ବ‌ହାର କରାଯାଏ । ଔଷଧର ପ୍ରଭାବ ସାଧାରଣତଃ ଅଧ ଘଣ୍ଟା ମଧ୍ୟରେ ଆରମ୍ଭ ହୁଏ  ଏହା ପାଟିରେ କିମ୍ବା ଶିରାଭ୍ୟନ୍ତର ଇଞ୍ଜେକସନ ଆକାରରେ ଦିଆଯାଏ  ସାଧାରଣ ପାର୍ଶ୍ୱ ପ୍ରତିକ୍ରିୟାରେ ମୁଣ୍ଡବିନ୍ଧା, ନିଦ୍ରାଳୁ, ମୁଣ୍ଡ ବୁଲାଇବା ଇତ୍ୟାଦି ହୁଏ । ଗମ୍ଭୀର ପାର୍ଶ୍ୱ ପ୍ରତିକ୍ରିୟାରେ ଆନାଫାଇଲାକ୍‌ସିସ୍, ଯକୃତ ସମସ୍ୟା, ଦ୍ୱନ୍ଦ୍ୱ ଏବଂ ବାତ ମାରିପାରେ । ଗର୍ଭାବସ୍ଥା ଏବଂ ସ୍ତନ୍ୟପାନ କରାଇବା ସମୟରେ ଏହା ବ୍ୟବହାର କରିବାକୁ ସୁପାରିଶ କରାଯାଏ ନାହିଁ  ବୃଦ୍ଧଙ୍କ ବ୍ୟବହାର ଅଧିକ ବିପଦ ଜନ‌କ ବୋଲି ବିବେଚନା କରାଯାଏ। ମେଥୋକାର୍ବାମୋଲ ହେଉଛି ଏକ କେନ୍ଦ୍ରୀୟ କାର୍ଯ୍ୟ କରୁଥିବା ମାଂସପେଶୀ ଶିଥିଳକରୀ ଔଷଧ । ଏହା କିପରି କାମ କରେ ତାହା ଅସ୍ପଷ୍ଟ, କିନ୍ତୁ ଏହା ସିଧାସଳଖ ମାଂସପେଶୀକୁ ପ୍ରଭାବିତ କରୁଥିବା ପରି ଜଣାଯାଏ ନାହିଁ  ମେଥୋକାର୍ବାମୋଲ ୧୯୫୭ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା ନିମନ୍ତେ ଅନୁମୋଦିତ ହୋଇଥିଲା। ଏହା ଏକ ଜେନେରିକ ଔଷଧ ଭାବରେ ଉପଲବ୍ଧ । ଏହା ୨୦୧୬ ମସିହାର ଅପେକ୍ଷାକୃତ ଶସ୍ତା ଥିଲା । ୨୦୧୭ ମସିହାର ଏହା ଯୁକ୍ତରାଷ୍ଟ୍ରର ୧୭୮ତମ ସାଧାରଣ ପ୍ରେସକ୍ରିପସନ ଔଷଧ ଥିଲା, ଯାହାର ତିନି ଲକ୍ଷରୁ ଅଧିକ ପ୍ରେସକ୍ରିପସନ୍ ରହିଥିଲା।
"କେଶବାନନ୍ଦ ଭାରତୀ ବନାମ କେରଳ ସରକାର"  ବା କେଶବାନନ୍ଦ ଭାରତୀ ମାମଲା ଭାରତୀୟ ଉଚ୍ଚତମ ନ୍ୟାୟାଳୟର ଏକ ଐତିହାସିକ ମାମଲା ଯେଉଁଥିରେ ଉଚ୍ଚତମ ନ୍ୟାୟାଳୟ ସମ୍ବିଧାନର ମୂଳ ସଂରଚନା ବା ମୌଳିକ ଢାଞ୍ଚା ସଂବିଧାନିକ ସଂଶୋଧନଦ୍ୱାରା ପରିବର୍ତ୍ତନୀୟ ନୁହେଁ ବୋଲି ରାୟରେ ଉଲ୍ଲେଖ କଲେ । ବିଚାରପତି ହଂସରାଜ ଖାନ୍ନା ଏହି ସିଦ୍ଧାନ୍ତଦ୍ୱାରା ସ୍ପଷ୍ଟ କଲେ କି ଭାରତୀୟ ସମ୍ବିଧାନ ଏକ ମୌଳିକ ସଂରଚନା ତଥା ମୂଲ୍ୟବୋଧର ମୂଳଦୁଆ ଉପରେ ପ୍ରତିଷ୍ଠିତ । ଉଚ୍ଚତମ ନ୍ୟାୟାଳୟ ତାଙ୍କର ଏକ ପୂର୍ବ ମାମଲା  (ଗୋଲକନାଥ ବନାମ ପଞ୍ଜାବ ସରକାର)ର ରାୟକୁ ଆଂଶିକ ପରିବର୍ତ୍ତନ କରି ଉଲ୍ଲେଖ କଲେ ଯେ, କେବଳ ସେହି ସଂବିଧାନ ସଂଶୋଧନ ଯାହା କି ସଂବିଧାନର ମୌଳିକ ସଂରଚନାକୁ ଆଘାତ କରୁଛି ବା ବଦଳାଇବାକୁ ଯାଉଛି, ସେଭଳି ସାଂବିଧାନିକ ସଂଶୋଧନ ନ୍ୟାୟପାଳିକାର ପୁନରାବଲୋକନ   କ୍ଷମତା ବଳରେ ରିଭ୍ୟୁ ବା ପୁନରବଲୋକନର ସମ୍ମୁଖୀନ ହେବେ  । ଏହି ଐତିହାସିକ ରାୟ ଏକଥା ସ୍ପଷ୍ଟ କରେ କି ସଂବିଧାନର ଅସଲ ସଂରକ୍ଷକ ହେଉଛି ନ୍ୟାୟପାଳିକା । ମାମଲା ବିଷୟରେ ଫେବୃଆରୀ ୧୯୭୦ ମସିହାରେ ସ୍ୱାମୀ କେଶବାନନ୍ଦ ଭାରତୀ, ଯିଏ କି କେରଳର ଏଦନୀରଠାରେ ଅବସ୍ଥିତ ଏକ ହିନ୍ଦୁ ମଠର ମଠାଧୀଶ, କେରଳ ସରକାର ଜାରୀ କରିଥିବା ଦୁଇଟି ଜମିଜମା ସୁଧାର ଅଧିନିୟମ ବିରୁଦ୍ଧରେ ଏକ ମାମଲା ଦାୟର କରିଥିଲେ । ଅଭିଯୋଗ ଥିଲା, କେରଳ ସରକାର ଏହି ଅଧିନିୟମ ମାଧ୍ୟମରେ ମଠର ସମ୍ପତ୍ତି ପରିଚାଳନାରେ ପ୍ରତିବନ୍ଧକ ସୃଷ୍ଟି କରି ସାମ୍ବିଧାନିକ ଅଧିକାର ହନନ କରିବା ଉଦ୍ୟମ କରୁଛନ୍ତି । ସରକାର ଭାରତୀୟ ସମ୍ବିଧାନର ଧାରା ୨୧ଦ୍ୱାରା ଅଧିକୃତ ହୋଇ ଏଭଳି ଅଧିନିୟମ ଜାରୀ କରିପାରିବେ ବୋଲି ଉଲ୍ଲେଖ କରିବା ସତ୍ତ୍ୱେ ପ୍ରଖ୍ୟାତ ଆଇନବିତ୍ ନାନାଭୋୟ୍ ପାଲକିବାଲା କେଶବାନନ୍ଦଙ୍କୁ ଏହି ଅଧିନିୟମ ସମ୍ବିଧାନ ବିରୋଧୀ ଏବଂ ଏହା ବିରୁଦ୍ଧରେ ମାମଲା ଦାୟର କରିବାପାଇଁ ପ୍ରବର୍ତ୍ତାଇଥିଲେ । ମାମଲାରେ ପ୍ରାୟ ପାଞ୍ଚ ମାସ ଶୁଣାଣୀ ପରେ ଯେଉଁ ରାୟ ପ୍ରକାଶ ପାଇଲା ତାହା ଭାରତୀୟ ଗଣତନ୍ତ୍ରରରେ ନ୍ୟାୟପାଳିକା ଏବଂ କାର୍ଯ୍ୟପାଳିକାର ସୀମା ରେଖା ସ୍ଥିର କରିବା ସହ ସାମ୍ବିଧାନିକ ମୂଳ ସଂରଚନାର ଏକ ଆଇନଗତ ସିଦ୍ଧାନ୍ତ ସୃଷ୍ଟି କଲା । ପ୍ରକାଶିତ ରାୟ ମାମଲାରେ ମୂଳ ପ୍ରଶ୍ନ ଥିଲା ଯେ ସମ୍ବିଧାନ ସଂଶୋଧନ ସମ୍ବନ୍ଧୀୟ ଭାରତୀୟ ସଂସଦର କ୍ଷମତା କଣ ଅସୀମୀତ ? ତେବେ ଉଚ୍ଚତମ ନ୍ୟାୟାଳୟର ୧୩ ଜଣିଆ ଖଣ୍ଡପୀଠ ଏହି ମାମଲାର ବିଚାର କରି ଉକ୍ତ ରାୟରେ ସ୍ପଷ୍ଟ କଲେ କି କାର୍ଯ୍ୟପାଳିକାର ଏହି କ୍ଷମତା ଅସୀମୀତ ନୁହେଁ ଏବଂ ଆବଶ୍ୟକ ସ୍ଥଳେ ଉଚ୍ଚତମ ନ୍ୟାୟାଳୟ ନିଜର ନ୍ୟାୟୀକ ପୁନରାବଲୋକନ   କ୍ଷମତା ବଳରେ ସମ୍ବିଧାନର ମୌଳିକ ସଂରଚନାକୁ ଆଘାତ କରିଥିବା ସଂଶୋଧନକୁ ରଦ୍ଦ କରିଦେଇପାରିବେ । ୧୩ ଜଣିଆ ଖଣ୍ଡପୀଠରେ ଥିବା ତଦାନୀନ୍ତନ ମୁଖ୍ୟ ବିଚାରପରତି ଜଷ୍ଟିସ୍ , ଜଷ୍ଟିସ୍ . , ଜଷ୍ଟିସ୍ . , ଜଷ୍ଟିସ୍ . , ଜଷ୍ଟିସ୍ . , ଜଷ୍ଟିସ୍ . , ଜଷ୍ଟିସ୍ , ଜଷ୍ଟିସ୍ . ଜଷ୍ଟିସ୍ . ଉକ୍ତ ରାୟରେ ହସ୍ତାକ୍ଷର କରିଥିବା ବେଳେ ହସ୍ତାକ୍ଷର କରି ନ ଥିବା ଅନ୍ୟ ଚାରିଜଣ ବିଚାରପତି ହେଲେ ଜଷ୍ଟିସ୍ . , ଜଷ୍ଟିସ୍ . , ଜଷ୍ଟିସ୍ . ଏବଂ ଜଷ୍ଟିସ୍ . । ବହୁମତରେ ପ୍ରକାଶିତ ରାୟରେ ଉଚ୍ଚତମ ନ୍ୟାୟାଳୟ ସମ୍ବିଧାନର ଧାରା ୧୩ (୪) ତଥା ୨୪ତମ ସାମ୍ବିଧାନିକ ସଂଶୋଧନରେ ସମ୍ମିଳିତ କରାଯାଇଥିବା ଧାରା ୩୬୮ (୩)ର ବୈଧତା କାୟମ ରଖିବା ସହ ଏ କଥା ସ୍ପଷ୍ଟ କଲେ କି ସମ୍ବିଧାନରେ ମୌଳିକ ଅଧିକାରର ସଂଶୋଧନ କରିବାର ଅଧିକାର ସଂସଦର ରହିଛି  । ତେବେ ଏହି ରାୟ ସହ ଏହା ମଧ୍ୟ ସ୍ପଷ୍ଟ କଲେ କି ସଂଶୋଧନଦ୍ୱାରା ସମ୍ବିଧାନର ମୌଳିକ ସଂରଚନା ତଥା ଏହାର ମୂଳ ମୂଲ୍ୟବୋଧକୁ ଆଘାତ କରାଯାଇପାରିବ ନାହିଁ । ଏଭଳି ସ୍ଥଳେ ଉଚ୍ଚତମ ନ୍ୟାୟାଳୟର ନ୍ୟାୟୀକ ପୁନରାବଲୋକନ କ୍ଷମତା ବଳରେ ଏଭଳି ହୀନ ଚକ୍ରାନ୍ତକୁ ପଣ୍ଡ କରାଯାଇପାରିବ । ପ୍ରକାଶିତ ବହି . , ଯିଏକି ଉଚ୍ଚତମ ନ୍ୟାୟାଳୟରେ କେଶବାନନ୍ଦ ଭାରତୀ ମାମଲା ବିଚାରର ଏକ ପ୍ରତ୍ୟକ୍ଷ୍ୟଦର୍ଶୀ, ହେଉଛନ୍ତି ନାମକ ଏକ ବହିର ରଚୟୀତା । ବହିରେ ସେ ମାମଲା ବିଚାର ବେଳେ ନ୍ୟାୟପାଳିକା ଏବଂ କାର୍ଯ୍ୟପାଳିକା ମଧ୍ୟରେ ପ୍ରଭୂତ୍ୱ ପାଇଁ ଆଇନଗତ ଲଢେଇର ଏକ ବିବରଣୀ ସହ ରାୟ ପରବର୍ତ୍ତୀ ରାଜନୈତିକ ସ୍ଥିତି ସଂପର୍କରେ ବିଶଦ ବର୍ଣ୍ଣନା କରିଛନ୍ତି । ଏହି ମାମଲା ସଂପର୍କରେ ଅନ୍ୟ ଏକ ବହି  "  . ଙ୍କଦ୍ୱାରା ସଂପାଦିତ ଏବଂ ଇଷ୍ଟର୍ଣ୍ଣ ବୁକ୍ କମ୍ପାନୀଦ୍ୱାରା ୨୦୧୧ରେ ପ୍ରକାଶିତ ।
ଅଶୋକ ଚକ୍ର ଧର୍ମଚକ୍ରର ୨୪ଗୋଟି ଦଣ୍ଡର ଚିତ୍ରଣ । ଅଶୋକଙ୍କ ପ୍ରଦତ୍ତ ଅଧ୍ୟାଦେଶ ସଂଖ୍ୟା ମଧ୍ୟ ଚବିଶ ହୋଇଥିବାରୁ ଚକ୍ରଟିର ନାମ ଅଶୋକ ଚକ୍ର ଦିଆଯାଇଛି । ଭାରତୀୟ ଜାତୀୟ ପତାକାର ମଧ୍ୟଭାଗରେ ଅଛି ମାତ୍ର ସ୍ୱାଧୀନତାପୂର୍ବରୁ ସେ ସ୍ଥାନରେ ଚରଖାର ଚିତ୍ର ଥିଲା । ପ୍ରତୀକାତ୍ମକ ଇତିହାସ ଗୋଟିଏ ଗବେଷଣାରୁ ଜଣାଯାଏ ଯେ, ଅଶୋକ ଚକ୍ରର ଚବିଶଟି ଅର ଚବିଶଜଣ ତୀର୍ଥାଙ୍କରଙ୍କୁ ପ୍ରତିନିଧିତ୍ୱ କରିଥାଏ । ବୌଦ୍ଧଗୟାରେ ସିଦ୍ଧିପ୍ରାପ୍ତ କରିବାପରେ ଗୌତମ ବୁଦ୍ଧ ବାରାଣସୀ ନିକଟସ୍ଥ ସାରନାଥ ଅଞ୍ଚଳକୁ ଆସିଥିଲେ । ସେଠାରେ ବୁଦ୍ଧଙ୍କୁ ପୂର୍ବରୁ ପରିତ୍ୟାଗ କରିଥିବା ଆସାଜୀ, ମହାନାମ, କୋନ୍ଦନ୍ନା, ଭଦ୍ଡିୟା ଏବଂ ଭାପ୍ପା ଆଦି ଶିଷ୍ୟ ତାଙ୍କୁ ଭେଟିଲେ । ସେହିମାନଙ୍କୁ ହିଁ ଗୌତମ ବୁଦ୍ଧ ଧର୍ମଚକ୍ରର ପ୍ରବର୍ତ୍ତନ କରି ପ୍ରଥମ ଶିକ୍ଷା ପ୍ରଦାନ କରିଥିଲେ । ପ୍ରଥମ ବାରଟି ଅର ଯନ୍ତ୍ରଣାର ବାରଟି ସ୍ଥରକୁ ବୁଝାଇଥାଏ ପର ବାରଟି ନୋ କଜ ନୋ ଇଫେଣ୍ଟ ତଥା କାରଣଶୂନ୍ୟତା-ପ୍ରଭାବଶୂନ୍ୟତାକୁ ବୁଝାଏ । ବୌଦ୍ଧିକ ଜାଗରଣ ଫଳରେ ମାନସିକ ଅନୁକୂଳତା ଶେଷ ହୁଏ ପ୍ରଥମ ବାରଟି ପ୍ରତୀକ ହେଉଛନ୍ତି: ଅବିଦ୍ୟା  (ଅଜ୍ଞାନତା) ସଂସ୍କାର  (ସୂକ୍ଷ୍ମରେ ବିଭିନ୍ନ କୁଦିଗକୁ ବୌଦ୍ଧିକ ଅନୁକୂଳତା) ବିଜ୍ଞାନ  (ଚେତନା) ନାମରୂପ  (ପରିଚୟ ଏବଂ ଶରୀର) ଷଳାୟତନ  (ଛଅଟି ଇନ୍ଦ୍ରିୟ) ସ୍ପର୍ଶ ବେଦନା ତନହା  (ଅସନ୍ତୋଷତା) ଉପାଦାନ  (ଲାଳସା) ଭବ  (ଭବିଷ୍ୟତ) ଜାତି  (ଜନ୍ମଗ୍ରହଣ) ଜରାମରଣ  (ବୃଦ୍ଧାବସ୍ଥା ଏବଂ ମୃତ୍ୟୁ) ଏହାର ଓଲଟାକ୍ରମରେ ଥିବା ଅନ୍ୟ ବାରଟି ମିଶି ମୋଟ ଚବିଶଟି ପ୍ରତୀକ ରହିଛି  । ଅଶୋକ ଚକ୍ର ଯଦିଓ ତୃତୀୟ ଶତାବ୍ଦୀରେ ପ୍ରସ୍ତୁତ ହୋଇଥିଲା, ଭାରତ ସ୍ୱାଧୀନତାର କିଛି ଦିନ ପୂର୍ବରୁ ଅର୍ଥାତ ୧୯୪୭ ମସିହା ଜୁଲାଇ ୨୨ ତାରିଖରେ ଏହାକୁ ଜାତୀୟ ପତାକାରେ ସ୍ଥାନିତ କରାଗଲା । ଐତିହାସିକ ବୈଶିଷ୍ଠ୍ୟ ଏବଂ ଜାତୀୟ ପତାକାକୁ ଭାରତୀୟ ଜାତୀୟ କଂଗ୍ରେସରୁ ଭିନ୍ନ କରିବାପାଇଁ ପୂର୍ବରୁ ଥିବା ଗାନ୍ଧୀ ଚରଖାକୁ ବଦଳ କରାଗଲା । ଅଶୋକ ଚକ୍ର ମଧ୍ୟ ଭାରତର ପ୍ରତୀକରୂପେ ଗୃହୀତ ସାରନାଥ ଅଶୋକ ସ୍ତମ୍ଭର ନିମ୍ନଦେଶରେ ଦେଖାଯାଏ ଚକ୍ର ମୁଖ୍ୟତଃ ଗତିକୁ ବୁଝାଯାଏ । ଏଣୁ ଅଶୋକ ଚକ୍ର ସମୟକ୍ରମେ ଭାରତର ବିଭିନ୍ନ କ୍ଷେତ୍ରରେ ଅଗ୍ରଗତିକୁ ସୂଚିତ କରେ ।
ବେଲାଟାସେପ୍ଟ, ବେପାର ନାମ ନୁଲୋଜିକ୍ସ, ହେଉଛି ଏକ ଔଷଧ ଯାହା ବୃକ୍‌କ ଓ୍ରତିରୋପଣ ପରେ ପ୍ରତ୍ୟାଖ୍ୟନ ରୋକିବା ପାଇଁ ବ୍ୟବହୃତ ହୁଏ । ଏହା କର୍ଟିକୋଷ୍ଟେରଏଡ ଏବଂ ମାଇକୋଫେନୋଲିକ୍ ଏସିଡ୍ ସହିତ ବ୍ୟବହୃତ ହୁଏ । ଯୁକ୍ତରାଜ୍ୟରେ ବ୍ୟବହାର ସାଧାରଣତଃ ଏହା ସୁପାରିଶ କରାଯାଏ ନାହିଁ । ଏହା ଏକ ଶିରାରେ ଇଞ୍ଜେକ୍ସନ ଆକାରରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ କମ ଲୋହିତ ରକ୍ତ କଣିକା, ତରଳ ଝାଡ଼ା, ମୂତ୍ରନଳୀ ସଂକ୍ରମଣ, ଫୁଲା, କୋଷ୍ଠକାଠିନ୍ୟ, ଜ୍ୱର, କାଶ, ବାନ୍ତି, ଏବଂ କମ୍ କିମ୍ବା ଉଚ୍ଚ ପୋଟାସିୟମ୍ ରକ୍ତ ସ୍ତର ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ସଂକ୍ରମଣ, କର୍କଟ ଏବଂ ପୋଷ୍ଟଟ୍ରାନ୍ସପ୍ଲାଣ୍ଟ ଲିମ୍ଫୋପ୍ରୋଲିଫରେଟିଭ୍ ରୋଗ ହୋଇପାରେ। ଏହା ଏକ ରେକମ୍ବିନାଣ୍ଟ ଫ୍ୟୁଜନ୍ ପ୍ରୋଟିନ୍ ଯାହା ଏକଟି ସେଲ୍ ଆକ୍ଟିଭେସନ୍ ଇନହିବିଟର ଭାବରେ କାର୍ଯ୍ୟ କରେ । ୨୦୧୧ ମସିହାରେ ଆମେରିକା ଏବଂ ୟୁରୋପରେ ଚିକିତ୍ସା ବ୍ୟବହାର ପାଇଁ ବେଲାଟାସେପ୍ଟ ଅନୁମୋଦିତ ହୋଇଥିଲା। ଯୁକ୍ତରାଜ୍ୟରେ ୨୦୨୧ ସୁଦ୍ଧା ଏହାର ମୂଲ୍ୟ ପ୍ରାୟ ୩୫୫ ପାଉଣ୍ଡ ଅଟେ। । ଯୁକ୍ତରାଷ୍ଟରେ ଏହି ପରିମାଣର ମୂଲ୍ୟ ୯୩୦ ଡଲାର ।
ପଦ୍ମନାଭ ରାୟ  (ମୃତ୍ୟୁ: ୧୧ ଅକ୍ଟୋବର ୧୯୮୩) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ପଦ୍ମନାଭ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ଭାରତ ସ୍ୱାଧୀନ ହେବାପରେ ୧୯୫୨ ମସିହାରେ ଓଡ଼ିଶାରେ ହୋଇଥିବା ପ୍ରଥମ ବିଧାନ ସଭା ନିର୍ବାଚନରେ ସେ ବିଞ୍ଝାରପୁର ବିଧାନ ସଭା ନିର୍ବାଚନ ମଣ୍ଡଳୀରୁ ୧ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ରାଜନୈତିକ ଜୀବନ ପଦ୍ମନାଭ ରାୟ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରିଥିଲେ । ପରିବାର ଓ ଶିକ୍ଷା ପଦ୍ମନାଭ ରାୟ ୧୯୮୩ ମସିହାର ଅକ୍ଟୋବର ମାସ ୧୧ ତାରିଖରେ ମୃତ୍ୟୁବରଣ କରିଥିଲେ । ୧୯୮୪ ମସିହାର ଫେବୃଆରୀ ମାସ ୨୨ ତାରିଖରେ ତାଙ୍କ ପାଇଁ ବିଧାନ ସଭା ଗୃହରେ ଶୋକ ପାଳନ କରାଯାଇଥିଲା ।
ଓଡ଼ିଶାର ଦ୍ୱିତୀୟ ବିଧାନ ସଭା ୨୭ ମଇ ୧୯୫୭ ମସିହାରୁ ୨୫ ଫେବୃୟାରୀ ୧୯୬୧ ମସିହା ପର୍ଯ୍ୟନ୍ତ ଚାଲିଥିଲା । ଏହି ଅବଧିରେ ମୋଟ ସାତ ଥର ଅଥବା ୨୫୪ ଦିନ ବିଧାନ ସଭା ଅଧିବେଶନ ବସିଥିଲା । ୨୫ ଫେବୃୟାରୀ ୧୯୬୧ ମସିହାରେ ପ୍ରଥମ ଥର ପାଇଁ ଓଡ଼ିଶାରେ ରାଷ୍ଟ୍ରପତି ଶାସନ ଜାରି ହୋଇଥିଲା । ନିର୍ବାଚନ ଲୋକ ସଭା ଓ ବିଧାନ ସଭା ପାଇଁ ଓଡ଼ିଶାରେ ଏହି ଦ୍ୱିତୀୟ ସାଧାରଣ ନିର୍ବାଚନ ୧୯୫୭ ମସିହା ଫେବୃୟାରୀ ୨୪ ତାରିଖରୁ ଆରମ୍ଭ ହୋଇ ମାର୍ଚ୍ଚ ୧୨ ତାରିଖରେ ଶେଷ ହେଲା । ଏହି ନିର୍ବାଚନରେ ଯେଉଁ ରାଜନୈତିକ ଦଳମାନେ ପ୍ରତିଦ୍ୱନ୍ଦ୍ୱିତା କରିିଥିଲେ ସେମାନେ ହେଲେ ଭାରତୀୟ ଜାତୀୟ କଂଗ୍ରେସ, ଗଣତନ୍ତ୍ର ପରିଷଦ, ଭାରତୀୟ କମ୍ୟୁନିଷ୍ଟ ପାର୍ଟି, ପ୍ରଜା ସମାଜବାଦୀ ଦଳ, ସଂଯୁକ୍ତ ସମାଜବାଦୀ ଦଳ ଓ ଝାଡ଼ଖଣ୍ଡ ଦଳ । ଏହା ବ୍ୟତୀତ ଥିଲେ ନିର୍ଦଳୀୟ ବା ସ୍ୱାଧୀନ ପ୍ରାର୍ଥୀମାନେ । କଂଗ୍ରେସ ୧୪୦ଟି ଆସନ ନିମନ୍ତେ ପ୍ରାର୍ଥୀ ଦେଇଥିବା ସ୍ଥଳେ, ଗଣତନ୍ତ୍ର ପରିଷଦ ୧୦୭ଟି ଆସନରେ, ଭାରତୀୟ କମ୍ୟୁନିଷ୍ଟ ପାର୍ଟି ୪୨ଟି ଆସନରେ, ପ୍ରଜା ସମାଜବାଦୀ ଦଳ ୪୩ଟି ଆସନରେ ପ୍ରାର୍ଥୀ ଦେଇଥିଲେ । ଏହା ବ୍ୟତୀତ ସଂଯୁକ୍ତ ସମାଜବାଦୀ ଦଳ, ଝାଡ଼ଖଣ୍ଡ ଦଳ ଓ ନିର୍ଦଳୀୟ ତଥା ସ୍ୱାଧୀନ ପ୍ରାର୍ଥୀମାନେ ନିର୍ବାଚନ ରଣାଙ୍ଗନରେ ଅବତୀର୍ଣ୍ଣ ହୋଇଥିଲେ । ବିଶେଷ ଉଲ୍ଲେଖନୀୟ ଘଟଣା ହେଲା ଯେ, ସମାଜବାଦୀ ଦଳରେ ମତଭେଦ ସୃଷ୍ଟି ହେବାରୁ ସେହି ଦଳ  'ପ୍ରଜାସମାଜବାଦୀ ଦଳ'  ଓ  'ସଂଯୁକ୍ତ ସମାଜବାଦୀ ଦଳ'  ନାମରେ ଦୁଇ ଦଳରେ ବିଭକ୍ତ ହୋଇଗଲେ । ଦୁଇଟିଯାକଦଳ ସ୍ୱତନ୍ତ୍ର ଭାବରେ ନିର୍ବାଚନରେ ପ୍ରାର୍ଥୀ ଠିଆ କରାଇଲେ । ଏହି ବିଧାନ ସଭା ନିର୍ବାଚନରେ କଂଗ୍ରେସ-୫୬, ଗଣତନ୍ତ୍ର ପରିଷଦ-୫୧, ପ୍ରଜାସମାଜବାଦୀ ଦଳ-୨, ଭାରତୀୟ କମ୍ୟୁନିଷ୍ଟ ପାଟି-୯ ଓ ନିର୍ଦ୍ଦଳୀୟ ପ୍ରାର୍ଥୀମାନେ ୧୩ଟି ଆସନ ଲାଭ କରିଥିଲେ । ପୂର୍ବପରି ଲୋକ ସଭା ପାଇଁ ୨୦ଟି ଆସନ ରହିଲା । ସେଥିରୁ ଛ 'ଟି ଯୁଗ୍ମ ସଦସ୍ୟ ବିଶିଷ୍ଟ ଆସନ ଓ ଆଠଟି ଜଣିକିଆ ସଦସ୍ୟ ଆସନ ଭାବରେ ମାନ୍ୟତା ଲାଭ କରିଥିଲା । ଏହି କୋଡ଼ିଏଟି ଆସନରୁ କଂଗ୍ରେସ-୭, ଗଣତନ୍ତ୍ର ପରିଷଦ-୭, ପ୍ରଜା ସମାଜବାଦୀ ଦଳ-୨, ଭାରତୀୟ କମ୍ୟୁନିଷ୍ଟ ପାର୍ଟି- ୧ ଏବଂ ନିର୍ଦ୍ଦଳୀୟ ବା ସ୍ୱାଧୀନ ପ୍ରାର୍ଥମାନେ ତିନୋଟି ଆସନରେ ବିଜୟୀ ହୋଇଥିଲେ । ମତଦାତା ** ଏକରୁ ଅଧିକ ସ୍ଥାନରୁ ଭୋଟ ଦେବାକୁ ଯୋଗ୍ୟ ବ୍ୟକ୍ତି ନୂତନ ନିୟମ ପ୍ରଣୟନ ଓଡ଼ିଶାରେ ରାଷ୍ଟ୍ରପତି ଶାସନ ପରେ ନୂତନ ନିୟମ ଲାଗୁହେଲା ଯେ, ଯେବେବି ଭବିଷ୍ୟତରେ ବିଧାନ ସଭା ଭାଙ୍ଗିଯିବ, ତତ୍କାଳୀନ ବାଚସ୍ପତି ନୂତନ ବିଧାନ ସଭା ସ୍ଥାପିତ ହେଲା ପର୍ଯ୍ୟନ୍ତ ପଦବୀ ଛାଡ଼ିବେ ନାହିଁ ।
ତୋ ' ପାଇଁ ୨୦୦୫ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ସୁମିତା ଧର ଏବଂ ଆଭା ପଣ୍ଡା । ଆଭା ପଣ୍ଡା ଏହି କଥାଚିତ୍ରଟିର କାହାଣୀ ରଚନା କରିଥିଲେ । ପ୍ରଦୀପ ନନ୍ଦ ଏହି କଥାଚିତ୍ରଟିର ସଂଳାଚ ରଚନା କରିଥିଲେ । ଅନିଲ ଦୁବେ ଏହି କଥାଚିତ୍ରଟିର ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ସମ୍ବିତ, ପଙ୍କି ପ୍ରଧାନ, ପ୍ରତ୍ୟୁଷ ଏବଂ ନମ୍ରତା ଥାପା । ବବି ମିଶ୍ର, ମୋହିନୀ ଶିଳାଲିପି, ହର ପଟ୍ଟନାୟକ, ମିହିର ଦାସ, ପ୍ରିୟଙ୍କା ମହାପାତ୍ର ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଅଭିନୟ ସମ୍ବିତ ପିଙ୍କି ପ୍ରଧାନ ପ୍ରତ୍ୟୁଷ ନମ୍ରତା ଥାପା ବବି ମିଶ୍ର ମୋହିନୀ ଶିଳାଲିପି ହର ପଟ୍ଟନାୟକ ମିହିର ଦାସ ପ୍ରିୟଙ୍କା ମହାପାତ୍ର କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ମନ୍ମଥ ମିଶ୍ର । ବସନ୍ତରାଜ ସାମଲ, ମନ୍ମଥ ମିଶ୍ର ଆଦି ଗୀତିକାରମାନେ ଏହି କଥାଚିତ୍ରଟିର ଗୀତ ରଚନା କରିଥିଲେ । କୁମାର ବାପି, ବିଭୁ କିଶୋର, ତପୁ ମିଶ୍ର, ଶକ୍ତି ମିଶ୍ର ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିର କଣ୍ଠଦାନ କରିଥିଲେ ।
ସିର୍ସାଗଞ୍ଜ ଏକ ଭାରତୀୟ ପୌର ବୋର୍ଡ଼   ଅଟେ । ଏହା ଉତ୍ତର ପ୍ରଦେଶର ଇରୋଜବଦ୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ସିର୍ସାଗଞ୍ଜ ୨୭.୦୫୭୪ ଉତ୍ତର ଅକ୍ଷାଂଶ ଓ ୭୮.୬୮୬୬ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୮୩୦ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ସିର୍ସାଗଞ୍ଜ ସହରର ମୋଟ ଜନସଂଖ୍ୟା ୨୬୫୨୪ ଅଟେ । ସେଥି ମଧ୍ୟରୁ ୫୨.୮୩% ଜଣ ପରୁଷ ହୋଇଥିବା ବେଳେ ୪୭.୧୭% ଜଣ ନାରୀ ଅଟନ୍ତି । ସିର୍ସାଗଞ୍ଜର ସାକ୍ଷରତା ହାର ୬୭.୩୮% ଅଟେ । ଏହା ଜାତୀୟ ହାରଠାରୁ ୨.୫୪% ପ୍ରତିଶତ କମ ଅଟେ । ସେଥିରୁ ୩୭.୯୮% ପ୍ରତିଶତ ପୁରୁଷ ଓ ୨୯.୪୦% ନାରୀ ଅଟନ୍ତି । ୧୫.୬୦% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ସିର୍ସାଗଞ୍ଜର ସରକାରୀ ଭାଷା ଅଟେ ।
ବିଷ୍ଣୁ ସାହୁ, ଜଣେ ଓଡ଼ିଆ ଗାଳ୍ପିକ । ୨୦୦୭ ମସିହାରେ ସେ ନିଜ କ୍ଷୁଦ୍ରଗଳ୍ପ ସଂକଳନ  "ଗୋଟିଏ ଗାଁର ଚିତ୍ରପଟ"  ପାଇଁ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ଲାଭ କରିଥିଲେ । ସାହୁ, ଗଳ୍ପ ବ୍ୟତିତ କବିତା, ନାଟକ, ପ୍ରବନ୍ଧ ଓ ଶିଶୁସାହିତ୍ୟ ଆଦି ସାହିତ୍ୟର ଅନ୍ୟଧାରା ମାନଙ୍କରେ ମଧ୍ୟ ନିଜ ଲେଖନୀ ଚାଳନା କରିଛନ୍ତି ।
ସାରସକଣା  (କ୍ରମିକ ସଂଖ୍ୟା: ୨୭) ମୟୂରଭଞ୍ଜ ଜିଲ୍ଲା ଅନ୍ତର୍ଗତ ଏକ ବିଧାନ ସଭା ନିର୍ବାଚନ ମଣ୍ଡଳୀ  । ଏହି ନିର୍ବାଚନ ମଣ୍ଡଳୀ ଅନ୍ତର୍ଗତ ଅଞ୍ଚଳ ଗୁଡ଼ିକ ହେଲା: ସାରସକଣା ବ୍ଳକ, ବିଜାତଳା ବ୍ଳକ, ବିଶୋଇ ବ୍ଳକ ଓ କୁସୁମି ବ୍ଳକର କିଛି ଅଂଶ । ଗତ ୨୦୧୪ ନିର୍ବାଚନରେ ବିଜୁ ଜନତା ଦଳ ପ୍ରାର୍ଥୀ ଭାଦବ ହାଁସଦା ଝାରଖଣ୍ଡ ମୁକ୍ତି ମୋର୍ଚ୍ଚା ପ୍ରାର୍ଥୀ ରାମଚନ୍ଦ୍ର ମୁର୍ମୁଙ୍କଠାରୁ ୩୮୩୯ ଖଣ୍ଡ ଅଧିକ ଭୋଟ ପାଇ ନିର୍ବାଚିତ ହୋଇଛନ୍ତି। ଗତ ୨୦୦୯ ନିର୍ବାଚନରେ ରାଷ୍ଟ୍ରବାଦୀ କଂଗ୍ରେସ ପାର୍ଟି ପ୍ରାର୍ଥୀ ରାମ ଚନ୍ଦ୍ର ହାଁସଦା, ଝାଡ଼ଖଣ୍ଡ ମୁକ୍ତି ମୋର୍ଚ୍ଚା ପ୍ରାର୍ଥୀ ରାମ ଚନ୍ଦ୍ର ମୁର୍ମୁଙ୍କଠାରୁ ୧୪,୫୯୦ ଅଧିକ ଭୋଟ ପାଇ ନିର୍ବାଚିତ ହୋଇଥିଲେ । ୨୦୦୯ ନିର୍ବାଚନ ଫଳାଫଳ *: ମୋଟ ବୈଧ ଭୋଟର ଶତକଡ଼ା ଭାଗ ନିର୍ବାଚିତ ବିଧାୟକଗଣ ନବଗଠିତ ଏହି ନିର୍ବାଚନ ମଣ୍ଡଳୀରେ ୨୦୦୯ ଓ ୨୦୧୪ରେ କେବଳ ୨ଥରେ ନିର୍ବାଚନ ଅନୁଷ୍ଠିତ ହୋଇଛି ।
ଭଗବାନ ପ୍ରତିହାରୀ  (୧୧ ମଇ ୧୯୧୭ - ୧୮ ଅକ୍ଟୋବର ୨୦୧୦) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୬୧ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ପୁରୀ ବିଧାନ ସଭା ନିର୍ବାଚନ ମଣ୍ଡଳୀରୁ ୩ୟ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ଭଗବାନ ପ୍ରତିହାରୀ ୧୯୧୭ ମସିହାର ମଇ ମାସ ୧୧ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ନରସିଂହ ପ୍ରତିହାରୀ ଓ ପତ୍ନୀଙ୍କ ନାମ କୃଷ୍ଣା ପ୍ରିୟା ପ୍ରତିହାରୀ । ରାଜନୈତିକ ଜୀବନ ଭଗବାନ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାର ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ମୃତ୍ୟୁ ଭଗବାନ ୨୦୧୦ ମସିହାର ଅକ୍ଟୋବର ୧୮ ତାରିଖରେ ୮୪ ବର୍ଷ ବୟସରେ ମୃତ୍ୟୁବରଣ କରିଥିଲେ ।
ଟେକ୍ନିସିଅମ ହେଉଛି ଏକ ରାସାୟନିକ ମୌଳିକ ଯାହାର ପ୍ରତୀକ ଓ ପରମାଣୁ କ୍ରମାଙ୍କ ୪୩ ।
ବାବୁ ଭାଇଜାନ୍, ୨୦୨୦ ମିସିହାରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ତରଙ୍ଗ ସିନେ ପ୍ରଡକ୍ସନ ବ୍ୟାନନରେ ନିର୍ମାଣ କରାଯାଇଥିଲା । ସନ୍ତୋଷ ନାରାୟଣ ଦାସ ଏହି କଥାଚିତ୍ରଟିର ପ୍ରଯୋଜନା କରିଥଲେ ଏବଂ କାହାଣୀ, ଚିତ୍ରନାଟ୍ୟ ଓ ସଂଳାପ ରଚନା କରିଥିଲେ । ଦେବୀଦତ୍ତ ମହାନ୍ତି ମଧ୍ୟ ଏହି କଥାଚିତ୍ରଟିରେ ସଂଳାପ ରଚନା କରିଥିଲେ । ତାପସ ସରଘରିଆ ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ । ସଙ୍ଗୀତ ନିର୍ଦ୍ଦେଶକ ମଳୟ ମିଶ୍ର ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ଅରିନ୍ଦମ ରାୟ ଓ ଶିବାନୀ ସଙ୍ଗୀତା । ମିହିର ଦାସ, ବବି ମିଶ୍ର, ସମରେଶ ରାଉତରାୟ, ଶ୍ରୀତମ ଦାସ, ପୁଷ୍ପା ପଣ୍ଡା, ସନ୍ତୋଷ ନାରାୟଣ ଦାସ, ବିଦୁ୍ସ୍ମିତା, ପ୍ରଦ୍ୟୁମ୍ନ ଲେଙ୍କା, ସୁରେଶ ମିଶ୍ର, ଶୁଭଙ୍କରୀ, ପୂଜା, ଦେବ, ଦୀପକ ମିଶ୍ର, ଚୌଧୁରୀ ବିକାଶ ଦାସ, ରବି ମିଶ୍ର, ସ୍ୱୟମ, ଗୋଲକ ମହାରଣା, କାବୁ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଏହି କଥାଚିତ୍ରଟି ଅବଦୁଲ ଅମୀନ ଖାଁ ନାମକ ଜଣେ ଓଡ଼ିଆ ମୁସଲମାନ ଉଦ୍ୟୋଗପତିଙ୍କର ଜୀବନ କାହାଣୀ ଉପରେ ଆଧାରିତ, ଯେଉଁଥିରେ ତାଙ୍କର ବାଲେଶ୍ୱରରୁ ଦିଲ୍ଲୀ ପର୍ଯ୍ୟନ୍ତ ସଂଘର୍ଷମୟ କାହାଣୀ ସ୍ଥାନୀତ କରାଯାଇଛି । ଅଭିନୟ ଅରିନ୍ଦମ ରାୟ ଶିବାନୀ ସଙ୍ଗୀତା ମିହିର ଦାସ ବବି ମିଶ୍ର ସମରେଶ ରାଉତରାୟ ଶ୍ରୀତମ ଦାସ ପୁଷ୍ପା ପଣ୍ଡା ଚୌଧୁରୀ ବିକାଶ ଦାସ ସନ୍ତୋଷ ନାରାୟଣ ଦାସ ବିଦୁସ୍ମିତା ପ୍ରଦ୍ୟୁମ୍ନ ଲେଙ୍କା ସୁରେଶ ମିଶ୍ର ଶୁଭଙ୍କରୀ ପୂଜା ଦେବ ଦୀପକ ମିଶ୍ର ରବି ମିଶ୍ର ସ୍ୱୟମ ଗୋଲକ ମହାରଣା କାବୁ କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ମଳୟ ମିଶ୍ର । ଅରୁଣ ମନ୍ତ୍ରୀ, ପଞ୍ଚାନନ ନାୟକ, ନିର୍ମଳ ନାୟକ ଆଦି ଗୀତିକାରମାନେ ଏହି କଥାଚିତ୍ରଟିର ଗୀତଗୁଡ଼ିକ ରଚନା କରିଥିଲେ । ସଂଗ୍ରାମ, ପ୍ରଫୁଲ୍ଲ ବେହେରା, ଶାନ୍, ଇରା ମହାନ୍ତି, ଅଭିଜିତ ଭଟ୍ଟାଚାର୍ଯ୍ୟ ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
ସିଙ୍ଗଡ଼ା  (ସମୋସା ବା ସାମୂସା ନାମରେ ମଧ୍ୟ ଜଣା) ଏକ ପୁର ଦିଆ ହେଇଥିବା ଓ ତେଲରେ ଛଣାଯାଇଥିବା ଖାଦ୍ୟ  । ଏଥିରେ ଭିତରେ ପୁର ସାଧାରଣତଃ ମସଲାଯୁକ୍ତ ଭଜା ହେଇଥିବା ଆଲୁ , ପିଆଜ , ବାଦାମ ଆଦି ସହ ସ୍ଥଳ ବିଶେଷରେ କିମା କରାଯାଇଥିବା ମାଂସ ମଧ୍ୟ ଦିଆଯାଇଥାଏ । ସିଙ୍ଗଡ଼ା ସାଧାରଣତଃ ତ୍ରିକୋଣୀୟ ଆକୃତିର ହେଇଥାଏ । ଚତୁର୍ସ୍କୋଣୀୟ ବା ବହୁ କୋଣୀୟ ସିଙ୍ଗଡ଼ା ମଧ୍ୟ ଦେଖା ଯାଏ । ଭାରତରେ ସାଧାରଣତଃ ନିରାମିଷ ସିଙ୍ଗଡ଼ାର ପ୍ରଚାଳନ ହୁଏ । ଏହି ସିଙ୍ଗଡ଼ାକୁ ବିଭିନ୍ନ ପ୍ରକାର ଚଟଣି ସହ ଖିଆ ଯାଇଥାଏ । ସାରା ଭାରତର ସମସ୍ତ ରାଜ୍ୟ ସହ ଏସିଆର ବିଭିନ୍ନ ଦେଶ ତଥା ପୃଥିବୀର ଅନ୍ୟ ଦେଶମାନଙ୍କରେ ସିଙ୍ଗଡ଼ାର ବିଭିନ୍ନ ପ୍ରକାରଭେଦ ସହ ପ୍ରଚବଥପତଳନ ରହିଛି । ନାମ ପ୍ରକାରଭେଦ ପଞ୍ଜାବୀରେ:     , ସଂସ୍କୃତ:           , ବଙ୍ଗାଳୀ :      ,ହିନ୍ଦୀ :    , : , ନେପାଲୀ    , ଆରବ ଭାଷାରେ , ସିଂହଳୀ    , ହେବରୁ :   , ଗୁଜୁରାତି :     , କାନାଡା :     , ମାଲୟାଲମ :   , ମରାଠୀ :      , ପାର୍ସି :  , ତାମିଲ :    , ତେଲୁଗୁ :    , ଉର୍ଦୁ :   ,  (  ), :   ଉଜବେକ  ' ' ,  , :  , [  ]   ( : ),ତାଜାକ   :  ,   :  ;  ,   :    , : ପୂର୍ବ ଭାରତ ରାଜ୍ୟ ମାନଙ୍କରେ ସାଧାରଣତଃ ସିଙ୍ଗଡା କହିଲେ ସମସ୍ତେ ବୁଝୁଥିବା ସିଙ୍ଗଡ଼ାକୁ ବଙ୍ଗଳାରେ       , : ଆସାମୀରେ       , ଓଡ଼ିଆରେ ସିଙ୍ଗଡା କୁହାଯାଇଥାଏ । . ବ୍ୟୁପତ୍ତି ତଥ୍ୟ ସମୋସା ନାମଟି ପାର୍ସି ଭାଷାର   :    . ନାମରୁ ଆସିଥିବାର ଜଣା ଯାଏ । ମଧ୍ୟ ପ୍ରାଚ୍ଯ ଆରବ ଭାଷାରେ ଏହା ନାମରେ ଉଲ୍ଲିଖିତ ଥିବାର ଜଣା ପଡେ । . ଭାରତୀୟ ଉପମହାଦେଶରେ ସିଙ୍ଗଡ଼ାର ପ୍ରଚଳନ କାଳ ୧୩ ଶ , ବା ୧୪ ଶ ଶତାବ୍ଦୀ ବେଳେ ଭାରତରେ ସିଙ୍ଗଡ଼ାର ପ୍ରଚଳନ ଥିବା କଥା ୧୨୫୩ରେ ପରିବ୍ରାଜକ ଅମିର ଖୁସ୍ରୁଙ୍କ ଲେଖାରୁ ଜଣାପଡେ ।୧୬ ଶ ଶତାବ୍ଦୀରେ ମୋଗଲ ମାନଙ୍କ ଆଇନ-ଇ-ଅକବରୀରେ ମଧ୍ୟ ସିଙ୍ଗଡ଼ା ବିଷୟରେ ପ୍ରମାଣ ମିଳେ । ଅଞ୍ଚଳିକ ବିବିଧତା ବିଭିନ୍ନ ଅଞ୍ଚଳରେ ସିଙ୍ଗଡ଼ାର ପ୍ରସ୍ତୁତି ବିଧି ଭିନ୍ନ ପ୍ରକାର ହେଇଥାଏ । ଦକ୍ଷିଣ ଏସିଆ ଭାରତ ହାଇଦ୍ରାବାଦ ସହରରେ ଛୋଟ ଆକାରର ସିଙ୍ଗଡ଼ା ଗୁଣ୍ଡ କରା ହେଇଥିବା ମାଂସର ପୁର ସହିତ ପ୍ରସ୍ତୁତ ହୁଏ ଯାହାକୁ  'ଲୁଖମି'  କୁହାଯାଇଥାଏ । ବାଂଲାଦେଶୀ ସିଙ୍ଗଡ଼ା ବାଂଲାଦେଶରେ ସାଧାରଣ ଆଲୁ । ପିଆଜ ଦିଅ ସିଙ୍ଗଡ଼ା ସହ ଗୋମାଂସ ଲିଭରଯୁକ୍ତ ସିଙ୍ଗଡ଼ା ଯାହାକୁ ସୋମୁଚା କୁହା ଯାଏ , ସବୁ ପ୍ରଚାଳନ ହୁଏ । ନେପାଲୀ ସିଙ୍ଗଡ଼ା ନେପାଳୀୟ ସିଙ୍ଗଡ଼ାର ପ୍ରସ୍ତୁତି ବିଧି ଭାରତୀୟଙ୍କ ସହ ସମାନ । ପାକିସ୍ଥାନୀ ସିଙ୍ଗଡ଼ା ପାକିସ୍ତାନରେ ପାରିବା ଦିଅ ସିଙ୍ଗଡ଼ା ସହ ମାଂସଯୁକ୍ତ ସିଙ୍ଗଡ଼ାର ପ୍ରଚଳନ ଅଛି । ପାକିସ୍ତାନୀ ସିଙ୍ଗଡ଼ାରେ ସାଧାରଣତଃ ମସଲାର ବହୁଳ ବ୍ୟବହାର ହେଇ ତାହା ପାଟିକୁ ସୁଆଦ ହେଇଥାଏ । ମାଲଦ୍ୱୀପ ସିଙ୍ଗଡ଼ା ମାଳଦ୍ୱୀପ ସିଙ୍ଗଡ଼ାକୁ  'ବାଜିୟା'  କୁହା ଯାଏ ଓ ଏହା ଭିତରେ ରନ୍ଧା ଯାଇଥିବା ସାମୁଦ୍ରିକ ମାଛର ପୁର ଦିଆ ଯାଇଥାଏ । କେନ୍ଦ୍ର ଏସିଆ ସିଙ୍ଗଡ଼ା ରୁଷୀଆ ମହାଦେଶୀୟ ଦେଶ ମାନଙ୍କରେ ବିଭିନ୍ନ ପ୍ରକାର ଭେଦ ସହ ସିଙ୍ଗଡ଼ାର ବହୁଳ ପ୍ରଚାଳନ ରହିଛି । ତେବେ ସେଠାରେ ସ୍ୱତନ୍ତ୍ରତା ଏହା ଯେ ସେଠାରେ ସିଙ୍ଗଡ଼ାକୁ ତେଲରେ ଛଣା ନ ଯାଇ ତାକୁ ବେକିଙ୍ଗ କରା ଯାଇଥାଏ । ଦକ୍ଷିଣ ପୂର୍ବ ଏସିଆ ସିଙ୍ଗଡ଼ା ବର୍ମା ସିଙ୍ଗଡ଼ା ବର୍ମା ଦେଶରେ ସାମୋସା ବହୁତ ଲୋକ ପ୍ରିୟ ଖାଦ୍ୟ ଭାବରେ ନିଆ ଯାଇଥାଏ । ଇଣ୍ଡୋନେସିଆ ସିଙ୍ଗଡ଼ା ଇଣ୍ଡୋନେସିଆ ସିଙ୍ଗଡ଼ାରେ ସାଧାରଣତଃ ଅଣ୍ଡାର ପ୍ରୟୋଗ ହେଇଥାଏ । ଆଫ୍ରିକୀୟ ସିଙ୍ଗଡ଼ା ଆଫ୍ରିକୀୟ ଦେଶ ମାନଙ୍କରେ ପର୍ବ ପର୍ବାଣି ବେଳେ ସିଙ୍ଗଡ଼ାର ବେଶୀ ବ୍ୟବହାର ଦେଖାଯାଏ । ଇସ୍ରାଏଲର ସିଙ୍ଗଡ଼ା ଇସ୍ରାଏଲରେ ସିଙ୍ଗଡ଼ାଗୋଲାକାର ଆକାରର ଥିବାର ଦେଖାଯାଏ । ପର୍ତୁଗୀଜ ଅଞ୍ଚଳର ସିଙ୍ଗଡ଼ା ପୂର୍ବ ଇଂରେଜ ଉପନିବେଶୀୟ ଦେଶରେ ସିଙ୍ଗଡ଼ା ୱେଷ୍ଟ ଇଣ୍ଡିଜ ଦେଶ ସମୂହରେ ମଧ୍ୟ ସିଙ୍ଗଡ଼ାର ପ୍ରଚଳନ ରହିଛି ।
‌ ‌ରିତିକା ସିଂହ‌  (ଜନ୍ମ: ୧୬ ଡିସେମ୍ବର ୧୯୯୪) ଜଣେ ଭାରତୀୟ ‌ମୁଷ୍ଟି ଯୋଦ୍ଧା‌ ଏବଂ କଥାଚିତ୍ର ଅଭିନେତ୍ରୀ, ଯିଏକି ତେଲୁଗୁ, ତାମିଲ ଏବଂ ହିନ୍ଦୀ ଚଳଚ୍ଚିତ୍ରରେ ଅଭିନୟ କରନ୍ତି  । ରିତିକା ୨୦୦୯ରେ ‌ଏସିଆନ ଇନ୍‌ଡୋର୍ ଗେମ୍‌ସ୍‌‌ରେ ଭାରତୀୟ ମୁଷ୍ଟି ଯୋଦ୍ଧା ଭାବରେ ଭାଗନେଇଥିଲେ ଏବଂ ୨୦୧୨ରେ ‌ସୁପର ଫାଇଟ୍ ଲିଗ୍‌‌ରେ ମଧ୍ୟ ଭାଗନେଇଥିଲେ । ଏହାପରେ ସେ ୨୦୧୬ରେ ସୁଧା କୋଙ୍ଗର ପ୍ରସାଦଙ୍କ ତାମିଲ ଚଳଚ୍ଚିତ୍ର ‌ଇରୁଧି ସୁତ୍ତ୍ରୁ‌ ଜରିଆରେ ଅଭିନୟ ଜଗତରେ ପ୍ରବେଶ କରିଥିଲେ । ଏହି ଚଳଚ୍ଚିତ୍ରଟି ମଧ୍ୟ ହିନ୍ଦୀରେ ‌ସଳା ଖଡ଼ୁସ୍‌‌ଭାବରେ ମୁକ୍ତିଲାଭ କରିଥିଲା । ଏହି ଚଳଚ୍ଚିତ୍ରରେ ଅଭିନେତା ‌ଆର୍ ମାଧବନ୍‌‌ ମୁଖ୍ୟ ଭୂମିକାରେ ଅଭିନୟ କରିଥିଲେ । ଇରୁଧି ସୁତ୍ତ୍ରୁରେ ଅଭିନୟ ପାଇଁ ରିତିକାଙ୍କୁ ୬୩ତମ ଜାତୀୟ ଚଳଚ୍ଚିତ୍ର ପୁରସ୍କାରେ ଏକ ସ୍ୱତନ୍ତ୍ର ପୁରସ୍କାର ମିଳିଥିଲା । ସେହିପରି ଏହାର ହିନ୍ଦୀ ସଂସ୍କରଣ ସଳା ଖଡ଼ୁସ୍ ପାଇଁ ୬୨ତମ ଫିଲ୍ମ‌ଫେୟାର ଉତ୍ସବରେ ଶ୍ରେଷ୍ଠ ନବାଗତା ପୁରସ୍କାର ମିଳିଥିଲାବେଳେ ‌ଜି ସିନେ ଆୱାର୍ଡ଼‌ରେ ମଧ୍ୟ ଶ୍ରେଷ୍ଠ ନବାଗତା ପୁରସ୍କାର ମିଳିଥିଲା । ପ୍ରାରମ୍ଭିକ ଜୀବନ ରିତିକା ସିଂହ ୧୬ ଡିସେମ୍ବର ୧୯୯୪ରେ ମୁମ୍ବାଇରେ ଜନ୍ମଗ୍ରହଣ କରିଥିଲେ । ତାଙ୍କ ବାପା ମୋହନ ସିଂହ ହେଉଛନ୍ତି ଜଣେ ମୁଷ୍ଟି ଯୋଦ୍ଧା । ରିତିକା ୭ବର୍ଷ ବୟସରୁ ତାଙ୍କ ବାପାଙ୍କ ତ‌ତ୍ୱାବଧାନରେ ମୁଷ୍ଟି ଯୁଦ୍ଧର ପ୍ରଶିକ୍ଷଣ ନେଇଥିଲେ । ମୁଷ୍ଟି ଯୁଦ୍ଧ ରିତିକା ତାଙ୍କ ବାପାଙ୍କଠାରୁ ମୁଷ୍ଟିଯୁଦ୍ଧର ପ୍ରଶିକ୍ଷଣ ନେବା ପରେ ୨୦୦୯ରେ ଏସିଆନ୍ ଇନ୍‌ଡୋର୍ ଗେମ୍‌ରେ ୫୨ କେଜି ବର୍ଗ ମୁଷ୍ଟିଯୁଦ୍ଧରେ ଭାଗନେଇଥିଲେ । ଏହାପରେ ସେ ୨୦୧୨ରେ ସୁପର ଫାଇଟ୍ ଲିଗ୍‌‌ରେ ଭାଗନେଇଥିଲେ, ଯେଉଁଠି ସେ ମୁଷ୍ଟିଯୁଦ୍ଧ ସ‌ହ କିଛି ମିଶ୍ରିତ ସାମରିକ ଯୁଦ୍ଧରେ ଲଢ଼ିଥିଲେ । ଅଭିନୟ ଜୀବନ ୨୦୧୩ରେ ତାମିଲ ଚଳଚ୍ଚିତ୍ର ନିର୍ଦ୍ଦେଶକ ସୁଧା କୋଙ୍ଗର ପ୍ରସାଦ ରିତିକାଙ୍କୁ ସୁପର ଫାଇଟ୍ ଲିଗ୍‌ରେ ଦେଖିଥିଲେ ଏହାପରେ ସେ ତାଙ୍କୁ ତାଙ୍କର ଦ୍ୱୀଭାଷୀ ଚଳଚ୍ଚିତ୍ର ‌ଇରୁଧି ସୁତ୍ତ୍ରୁ/ସଳା ଖଡ଼ୁସ୍‌‌ରେ ଅଭିନୟ ପାଇଁ ସୁପର ଫାଇଟ୍ ଲିଗ୍‌ର ସଭପତି ରାଜ କୁନ୍ଦ୍ରାଙ୍କଦ୍ୱାରା ପ୍ରସ୍ତାବ ଦେଇଥିଲେ । ଏହି ଚଳଚ୍ଚିତ୍ର ଉଭୟ ତାମିଲ ଏବଂ ହିନ୍ଦୀ ଭାଷାରେ ମୁକ୍ତିଲାଭ କରିଥିଲା । ଚଳଚ୍ଚିତ୍ରର ପ୍ରଯୋଜନା କରିଥିଲେ ମୁଖ୍ୟ ଭୂମିକାରେ ଥିବା ଆର୍. ମାଧବନ୍ ଏବଂ ରାଜକୁମାର ହିରାନୀ । ଚେନ୍ନାଇର ଏକ ବସ୍ତି ଅଞ୍ଚଳରେ ବଢ଼ିଥିବା ଗୋଟେ ଝିଅକୁ ମୁଷ୍ଟି ଯୁଦ୍ଧର ପ୍ରଶିକ୍ଷଣ ଦେଇ ଆନ୍ତର୍ଜାତୀୟ ସ୍ତରରେ ବିଜୟିନୀ କରିବାର ଦୃଶ୍ୟ ଦେଖାଯାଇଥିଲା ଚଳଚ୍ଚିତ୍ରରେ । ଏହି ଚଳଚ୍ଚିତ୍ରଟି ୨୦୧୬ ଜାନୁଆରୀରେ ମୁକ୍ତିଲାଭ କରିଥିଲା । ଏହି ଚଳଚ୍ଚିତ୍ରରେ ଅଭିନୟ ପାଇଁ ରିତିକାଙ୍କୁ ଉତ୍ତମ ମନ୍ତବ୍ୟ ମିଳିଥିଲା । ଏହି ଚଳଚ୍ଚିତ୍ରରେ ଅଭିନୟ ପାଇଁ ରିତିକାଙ୍କୁ ୬୩ତମ ଜାତୀୟ ଚଳଚ୍ଚିତ୍ର ପୁରସ୍କାର ଉତ୍ସବରେ ଏକ ସ୍ୱତନ୍ତ୍ର ସମ୍ମାନ ମିଳିଥିଲା । ଏହି ଚଳଚ୍ଚିତ୍ର ପାଇଁ ରିତିକାଙ୍କୁ ୬୨ତମ ଫିଲ୍ମ‌ଫେୟାରରେ ଶ୍ରେଷ୍ଠ ନବାଗତା ସମ୍ମାନ ମିଳିଥିଲା ଏବଂ ଜି ସିନେ ଆୱାର୍ଡ଼ରେ ମଧ୍ୟ ଶ୍ରେଷ୍ଠ ନବାଗତା ସମ୍ମାନ ମିଳିଥିଲା । ଏହାପରେ ରିତିକା ଅନ୍ୟ ଏକ ତାମିଲ ଚଳଚ୍ଚିତ୍ର ‌ଆନ୍ଦବନ୍ କଟ୍ଟାଲାଇ‌ରେ ଅଭିନୟ କରିଥିଲେ । ଏହି ଚଳଚ୍ଚିତ୍ରଟି ସେପ୍ଟେମ୍ବର ୨୦୧୬ରେ ମୁକ୍ତିଲାଭ କରିଥିଲା । ୨୦୧୭ରେ ରିତିକାଙ୍କର ଅନ୍ୟ ଏକ ତାମିଲ ଚଳଚ୍ଚିତ୍ର ମୁକ୍ତିଲାଭ କରିଥିଲା ‌ଶିବଲିଙ୍ଗ‌ । ସଳା ଖଡ଼ୁସ୍‌ ଚଳଚ୍ଚିତ୍ର ତେଲୁଗୁ ଭାଷାରେ ପୁନଃନିର୍ମିତ ହୋଇଥିଲା । ଏହି ଚଳଚ୍ଚିତ୍ରର ନାମ ଥିଲା ‌ଗୁରୁ‌, ଯେଉଁଥିରେ ରିତିକା ମଧ୍ୟ ଅଭିନୟ କରିଥିଲେ ।
ମଜୁରସାହି କଳାହାଣ୍ଡି ଜିଲ୍ଲାର ଧର୍ମଗଡ ତହସିଲରେ ଥିବା ଏକ ଗ୍ରାମ । ଏହା ଫୁପଗାଁ ଗ୍ରାମ ପଞ୍ଚାୟତ ଅଧୀନରେ ରହିଛି ।ଏହା ଲୋକ ସଭା ପଞ୍ଚାୟତ ସମିତିଠାରୁ ସାତ କିଲୋମିଟର, ଜିଲ୍ଲା ମୁଖାଳୟ ଭବାନୀପାଟଣାଠାରୁ ୬୦ କି.ମି ଏବଂ ଏହା ରାଜ୍ୟର ରଜଧାନୀ ଭୁବନେଶ୍ୱରରୁ ପାଖାପାଖି ୫୦୦ କି.ମି ଦୁରରେ ଅବସ୍ଥିତ  ଜନସଂଖ୍ୟା ୨୦୦୧ ମସିହା ଜନଗଣନା ଅନୁସାରେ ଏଠାକାର ଲୋକ ସଂଖ୍ୟା ପ୍ରାୟ ୧,୦୦୦ ଥିଲେ । ଗାଲେରି ଶିକ୍ଷା ଏହି ଗ୍ରାମରେ ମଜୁରସାହି ପ୍ରାଥମିକ ଏବଂ ଉଚ୍ଚପ୍ରାଥମିକ ବିଦ୍ୟାଳୟ ନାମରେ ଏକ ବିଦ୍ୟାଳୟ ଅଛି ।
ମଙ୍ଗଳ ପାଣ୍ଡେ ଜଣେ ଭାରତୀୟ ସ୍ୱାଧୀନତା ସଂଗ୍ରାମୀ, ଯିଏକି ୧୮୫୭ ମସିହାରେ ଭାରତର ପ୍ରଥମ ସ୍ୱାଧିନତା ସଂଗ୍ରାମରେ ପ୍ରମୁଖ ଭୂମିକା ନିଭାଇ ଥିଲେ । ସେ ଇଷ୍ଟ ଇଣ୍ଡିଆ କମ୍ପାନିର ୩୪ତମ ବେଙ୍ଗାଲ ନେଟିଭ୍ ଇନ୍ଫେନ୍ଟ୍ରିରେ ଜଣେ ସିପାହୀ ଥିଲେ । ଭାରତର ସ୍ୱାଧିନତା ସଂଗ୍ରାମରେ ତାଙ୍କର ମହତ୍ୱପୂର୍ଣ ଭୂମିକାକୁ ନେଇକି ଭାରତ ସରକାରଙ୍କଦ୍ୱାରା ସମ୍ମାନ ସ୍ୱରୂପ ୧୯୮୪ ମସିହାରେ ଏକ ଡାକ ଟିକଟ ଜାରି କରାଯାଇଥିଲା । ଜନ୍ମ ଏବଂ ଜୀବନୀ ସେ ଉତ୍ତରପ୍ରଦେଶର ବଲିଆ ଜିଲ୍ଲାର ନଗୱା ଗ୍ରାମରେ ଗୋଟିଏ ବ୍ରାହ୍ମଣ ପରିବାରରେ ୧୯ ଜୁଲାଇ ୧୮୨୭ ମସିହାରେ ଜନ୍ମଗ୍ରହଣ କରିଥିଲେ । ମଙ୍ଗଳ ପାଣ୍ଡେ ପ୍ରଥମ ଥର ପାଇଁ ଇଂରେଜଙ୍କ ବିରୋଦ୍ଧରେ  ମାରୋ ଫିରଙ୍ଗି କୋ  ନାରା ଲଗାଇଥିଲେ । ଦିବାକର ପାଣ୍ଡେ ଏବଂ ଅଭୟ ରାଣୀ ଦେବୀଙ୍କ କୋଳମଣ୍ଡନ କରି୍ଥିବା ମଙ୍ଗଳ ପ୍ରଥମେ ସୈନ୍ୟ ବିଭାଗରେ ଯୋଗ ଦେଇଥିଲେ । କିନ୍ତୁ ଇଂରେଜମାନଙ୍କ ଆକ୍ରୋଶର ଶିକାର ହେବା ପରେ ସେ କ୍ରାନ୍ତିକାରୀ ପାଲଟି ଭାରତବାସୀଙ୍କୁ ଇଂରେଜ ଗୁଲାମୀରୁ ମୁକୁଳିବା ପାଇଁ କହିଥିଲେ । ତାଙ୍କୁ ସର୍ବପ୍ରଥମ କ୍ରାନ୍ତିକାରୀର ମାନ୍ୟତା ମଧ୍ୟ ଦିଆଯାଇଛି । ଶେଷ ଜୀବନ ଓ ମୃତ୍ୟୁ ୧୮୫୭ ମସିହା ଅପ୍ରେଲ ୮ ତାରିଖରେ ମଙ୍ଗଳ ପାଣ୍ଡେଙ୍କୁ ଫାଶୀ ଦିଆଯାଇଥିଲା । ତାଙ୍କୁ ବେରକପୁରରେ ଫାଶୀ ଦିଆଯାଇଥିଲା । ବେରକପୁରରେ ମଙ୍ଗଳ ପାଣ୍ଡେଙ୍କୁ ଫାଶୀ ଦେବାକୁ ଜଲାଦ୍‌ମାନେ ମନା କରିବାରୁ କଲିକାତାରୁ ସ୍ୱତନ୍ତ୍ର ଜଲାଦଙ୍କୁ ଫାଶୀ ଦେବାକୁ ଅଣାଯାଇଥିଲା ।
୧୩୬୦ ମସିହା  (ଫିରୋଜ ଶାହା) ପୁରୀରେ ୧ବର୍ଷରୁ ଅଧିକ କାଳ ହୋଇଥଲା ଅତ୍ୟାଚାର  । କେବଳ ଲୋକ ନୁହନ୍ତି, ଠାକୁର ମଧ୍ୟ ବିଧର୍ମୀଙ୍କ ଅତ୍ୟାଚାରର ଶିକାର ହୋଇଥିଲେ । ୧୩୬୦ ମସିହାରେ ଫିରୋଜ ଶାହା ବଙ୍ଗ ବିଦ୍ରୋହକୁ ଦମନ କରିନପାରି ୨ଟି ହିନ୍ଦୁ ରାଜ୍ୟ ଉପରେ ଆକ୍ରମଣ କରିଥଲେ । ପ୍ରଥମଟି ଥିଲା ଓଡ଼ିଶା । ପୁରୀ ଉପରେ ଆକ୍ରମଣ କରି ହିନ୍ଦୁ ଦେବାଳୟ ନଷ୍ଟ ଓ ଲୁଣ୍ଠନ ଅଲା ଲକ୍ଷ୍ୟ । ସେଥ ପାଇଁ ମନଇଚ୍ଛା ଅତ୍ୟାଚାର କରାଯାଇଥଲା । ଏହି ନିଷ୍ଣୁର ବାଦଶାହା ପ୍ରଥମେ ବିହାର ପ୍ରଦେଶ ପଟୁ ଓଡ଼ିଶା ସୀମାରେ ପହଁଚିଥଲା । ସେଠାରେ ଘୋଷଣା କରିଥିଲା,  ଆମର ଲକ୍ଷ୍ୟ ହେଉଛି ହାତୀ ଧରିବା, ହିନ୍ଦୁମାନଙ୍କର ବିଗ୍ରହ ଧ୍ୱଂସ କରିବା ଓ ଓଡ଼ିଶା ରାଜାଙ୍କୁ ଲୋପ କରିବା । ସେ ଓଡ଼ିଶାର ଉତ୍ତର ଦିଗରୁ ଆକ୍ରମଣ କରିଥଲେ । କିଛି ରାଜଦ୍ରୋହୀ ଓ ବିଶ୍ୱାସଘାତକଙ୍କ ସାହାଯ୍ୟରେ ଓଡ଼ିଶାର ତତକାଳୀନ ରାଜଧାନୀ କଟକର ବିଡ଼ାନାସୀରେ ପ୍ରବେଶ କରିଥଲେ । ରାଜା ଭାନୁଦେବ ନଗର ଛାଡ଼ି ଚାଲିଯିବାରୁ ଫିରୋଜ ଶାହା କୁଆଖାଇ ନଦୀର ଦକ୍ଷିଣ ଦିଗକୁ ଅବା ସାରଙ୍ଗ ଗଡ଼କୁ ଧ୍ୱଂସ କରିଦେଲେ । ତା ପରେ ନିଜେ ସୈନ୍ୟସାମନ୍ତଙ୍କ ସହ ପୁରୀ ଆକ୍ରମଣ କଲେ । ଏହି ଆକ୍ରମଣ କାଳରେ ପୁରୀର ବହୁ ଛୋଟଛୋଟ ମନ୍ଦିର ଓ ସେଥରେ ପ୍ରତିଷ୍ଠିତ ପ୍ରତିମାଙ୍କୁ ନଷ୍ଟଭ୍ରଷ୍ଟ କରିଦେଲେ । ଲୁଣ୍ଡନ ମଧ୍ୟ କରିଥଲେ । ସେତିକିରେ ଅଟକି ନଥିଲା ଅତ୍ୟାଚାର । ଫିରୋଜ ଶାହା ସିଂହାସନରୁ ବିଗ୍ରହମାନଙ୍କୁ ଉଠାଇ ନେବା ସହ ଅନେକ ଧନରତ୍ନ, ହୀରାନୀଳା ଲୁଟି ନେଇଥଲା । ଏହାପରେ ସୁଲତାନଙ୍କ ସୈନ୍ୟମାନେ ଆହୁରି ଉଗ୍ର ହୋଇ ପଡ଼ିଥିଲେ । ପୁରୀର ବହୁ ନିରୀହ ଲୋକଙ୍କୁ ଆକ୍ରମଣ କରି ହତ୍ୟା ମଧ୍ୟ କରିଥଲେ । ପ୍ରତିଦିନ ଅତ୍ୟାଚାର ଚାଲିଥଲା । ୧ ବର୍ଷରୁ ଅଧିକ କାଳ ସେ ଅତ୍ୟାଚାର କରିଥିଲେ। ସିଂହଦ୍ୱାରଠାରୁ ଶରଧାବାଲି ମଧ୍ୟରେ ଏମାନଙ୍କ ଭୟରେ କାହାର ବି ଚରଣ ହେଉ ନଥଲା । ଠାକୁରଙ୍କ ରୀତିନୀତି ମଧ୍ୟ ବନ୍ଦ ରହୁଥୁଲା । ଫିରୋଜ ଶାହା ଭୟରେ ଅନେକ ଲୋକ ପୁରୀ ଛାଡ଼ି ଚିଲିକା ପଳାଇଥଲେ । ଫିରୋଜ ଶାହା ସେମାନଙ୍କୁ ଚିଲିକାରେ ଯାଇ ହାଣି ହତ୍ୟା କରିଥଲେ । ଜୀବନ ରକ୍ଷା ପାଇଁ ଚିଲିକାରେ ରହିଅବା ଲୋକଙ୍କୁ ସେହିଠାରେ ହତ୍ୟା କରି ରକ୍ତ ରଞ୍ଜିତ କରିଦେଇଥଲେ । ଏହି ଦୁର୍ଦ୍ଦଶ ଆକ୍ରମଣକାରୀ ଶ୍ରୀମନ୍ଦିର ଏବଂ କଟକ ବିଡ଼ାନାସୀର ଜଗନ୍ନାଥ ମନ୍ଦିରରୁ ଜଗନ୍ନାଥଙ୍କୁ ନେଇ ଯାଇଥିଲା । ଦଉଡ଼ିରେ ବାନ୍ଧି ଘୋଷାରି ଘୋଷାରି ଠାକୁରଙ୍କୁ ଦିଲ୍ଲୀ ନେଇ ଯାଇଥଲେ । ସେଠାରେ ନେଇ ପହଞ୍ଚାଇବା ପରେ ସୁଲତାନ ଆଦେଶ ଦେଇଥଲେ ବିଗ୍ରହଙ୍କୁ ଦିଲ୍ଲୀର ଜାମା ମସଜିଦରେ ପାହାଚ ଭାବେ ପକାଗଲା । ସେହି ପାହାଚ ଉପରେ ଚଢ଼ି ପ୍ରତିଦିନ ଠାକୁରଙ୍କୁ ଦଳମକଚି ଦିଆଯାଉଥଲା । ଏହି ଆକ୍ରମଣ କାଳରେ ଓଡ଼ିଶାରୁ ସେ ୭୩ଟି ହାତୀ ଉପରେ ସୁନା ଅଳଙ୍କାର ନେଇ ଦିଲ୍ଲୀରେ ପହଞ୍ଚାଇଥଲେ ।
ଆଇଲାରେ ଓଡ଼ିଆ ପୁଅ, ୨୦୦୯ରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ପ୍ରତାପ ଜେନା । ରଞ୍ଜନ ମିଶ୍ର ଏହି କଥାଚିତ୍ରଟିର କାହାଣୀ ରଚନା କରିଥିଲେ । ଚୌଧୁରୀ ବିକାଶ ଦାସ ଏବଂ ବିଶ୍ୱଜିତ ମହାନ୍ତି ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ତନ୍ମୟ ମିଶ୍ର, କାଜଲ ମିଶ୍ର, ଜୀନା ସାମଲ ଏବଂ ଅଂଶୁମାନ ସାମନ୍ତରାୟ । ସମରେଶ ରାଉତରାୟ, ମିହିର ଦାସ, ଦେବୁ ବ୍ରହ୍ମା, ପ୍ରତାପ ଜେନା, ଅଜୟ ମିଶ୍ର, ଅପରାଜିତା ମହାନ୍ତି, ଉତ୍ତମ ମହାନ୍ତି, ଭୂପତି ତ୍ରିପାଠୀ ଆଦି କଳାକାରମାନେ ଏହି କଥାଚିତ୍ରଟିରେ ଅଭିନୟ କରିଥିଲେ । ଅଭିନୟ ତନ୍ମୟ ମିଶ୍ର କାଜଲ ମିଶ୍ର ଜୀନା ସାମଲ ଅଂଶୁମାନ ସାମନ୍ତରାୟ ସମରେଶ ରାଉତରାୟ ମିହିର ଦାସ ଦେବୁ ବ୍ରହ୍ମା ପ୍ରତାପ ଜେନା ଅଜୟ ମିଶ୍ର ଅପରାଜିତା ମହାନ୍ତି ଉତ୍ତମ ମହାନ୍ତି ଭୂପତି ତ୍ରିପାଠୀ ସୋମେଶ ମହାନ୍ତି କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ବିକାଶ ଦାସ । ବସନ୍ତରାଜ ସାମଲ, ବିଜୟ ମଲ୍ଲ ଆଦି ଗୀତିକାରମାନେ ଏହି କଥାଚିତ୍ରଟିର ଗୀତଗୁଡ଼ିକ ରଚନା କରିଥିଲେ । କୁମାର ବାପି, ସଂଘମିତ୍ରା ଜେନା, ତପୁ ମିଶ୍ର, ଦେବାଶିଷ ମହାପାତ୍ର ଆଦି କଣ୍ଠଶିଳ୍ପୀମାନେ କଣ୍ଠଦାନ କରିଥିଲେ ।
ଅଗ୍ନି ପରୀକ୍ଷା, ୨୦୦୪ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ନାରାୟଣ ରାଉତ । ସୁବୋଧ ପଟ୍ଟନାୟକ ଏହି କଥାଚିତ୍ରଟିର କାହାଣୀ ଏବଂ ସଂଳାପ ରଚନା କରିଥିଲେ । ସୂର୍ଯ୍ୟ ମିଶ୍ର ଏହି କଥାଚିତ୍ରଟିର ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ସିଦ୍ଧାନ୍ତ ମହାପାତ୍ର ଏବଂ ଅନୁ ଚୌଧୁରୀ । ଉତ୍ତମ ମହାନ୍ତି, ବିଜୟ ମହାନ୍ତି, ହର ପଟ୍ଟନାୟକ, ଅନିତା ଦାସ, ଅସୀତ ପତି, ଜୟୀରାମ ସାମଲ, ହରିହର ମହାପାତ୍ର, ରୁନୁ ପରିଜା ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଏହି କଥାଚିତ୍ରଟିର ନିର୍ମାଣ କାର୍ଯ୍ୟ ପ୍ରଥମେ ୧୯୯୭ ମସିହାରେ ଆରମ୍ଭ ହୋଇଥିଲା ଏବଂ ନାୟିକା ଭାବରେ ରଚନା ବାନାର୍ଜୀଙ୍କୁ ଚୟନ କରାଯାଇଥିଲା, ମାତ୍ର ପରବର୍ତ୍ତୀ ସମୟରେ ରଚନାଙ୍କ ସ୍ଥାନରେ ଅନୁ ଚୌଧୁରୀଙ୍କୁ ନାୟିକା ଭାବରେ ନିଆଯାଇଥିଲା । ଅଭିନୟ ସିଦ୍ଧାନ୍ତ ମହାପାତ୍ର ଅନୁ ଚୌଧୁରୀ ଉତ୍ତମ ମହାନ୍ତି ବିଜୟ ମହାନ୍ତି ହର ପଟ୍ଟନାୟକ ଅନିତା ଦାସ ଅସୀତ ପତି ଜୟୀରାମ ସାମଲ ହରିହର ମହାପାତ୍ର ରୁନୁ ପରିଜା କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଅକ୍ଷୟ ମହାନ୍ତି । ନିଜାମ କଥାଚିତ୍ରଟିର ଗୀତଗୁଡ଼ିକ ରଚନା କରିଥିଲେ । ଉଦିତ ନାରାୟଣ, ସୋନୁ ନିଗମ, ନିଜାମ, ଅନୁରାଧା ପୌଡ଼ୱାଲ ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦା କରିଥିଲେ ।
ତୁ ଆଉ ମୁଁ, ୨୦୧୪ରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ଏହି କଥାଚିତ୍ରର ପ୍ରଯୋଜନା କରିଥିଲେ ସୋମ୍ୟ ରଞ୍ଜନ ପଟ୍ଟନାୟକ । ଏହି ଚଳଚ୍ଚିତ୍ରଟିର କାହାଣୀ ଲେଖିଥିଲେ ତ୍ରିଲୋଚନ ତାରାଇ ଏବଂ ସଂଳାପ ଲେଖିଥିଲେ ଦୀପକ ଜେନା । ନିଶିକାନ୍ତ ଦଳ ବେହେରା ଚଳଚ୍ଚିତ୍ରଟିର ନିର୍ଦ୍ଦେଶନା ଦେଇଥିଲେ । ଦେବୀତୋଷ ଆଚାର୍ଯ୍ୟ ଚଳଚ୍ଚିତ୍ରଟିରେ ସଙ୍ଗୀତ ନିର୍ଦ୍ଦେଶନା ଦେଇଥିଲେ । ଏହି କଥାଚିତ୍ର ଜରିଆରେ ଦେବୀତୋଷ ପ୍ରଥମ କରି ସଙ୍ଗୀତ ନିର୍ଦ୍ଦେଶନା ଦେଇଥିଲେ । ଏହି ଚଳଚ୍ଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ବିଜେନ୍ଦ୍ର କୁମାର ମିଶ୍ର ଏବଂ ବନ୍ଦନା ପରମାଣିକ । ନାୟକ, ନାୟିକା ଉଭୟ ଏହି ଚଳଚ୍ଚିତ୍ର ଜରିଆରେ ଓଡ଼ିଆ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ । ମିହିର ଦାସ, ଅପରାଜିତା ମହାନ୍ତି, କୁନା ତ୍ରିପାଠୀ, ସଲିଲ୍ ମିତ୍ର ଆଦି କଳାକାରମାନେ ଚଳଚ୍ଚିତ୍ରଟିରେ ବିଭିନ୍ନ ଭୂମିକାରେ ଅଭିନୟ କରିଥିଲେ । ଅଭିନୟ ବିଜେନ୍ଦ୍ର କୁମାର ମିଶ୍ର ବନ୍ଦନା ପରମାଣିକ- ପ୍ରିତୀ ମିହିର ଦାସ ଅପରାଜିତା ମହାନ୍ତି କୁନା ତ୍ରିପାଠୀ ସଲିଲ୍ ମିତ୍ର ଲୀନା ଗୀତ ଓ ସଙ୍ଗୀତ ଏହି ଚଳଚ୍ଚିତ୍ରଟିରେ ସଙ୍ଗୀତ ନିର୍ଦ୍ଦେଶନା ଦେଇଥିଲେ ଦେବୀତୋଷ ଆଚାର୍ଯ୍ୟ । ଚିନ୍ମୟ ଆଚାର୍ଯ୍ୟ, ମାନସ ସାମଲ, ଅରୁଣ ମନ୍ତ୍ରୀ, ବସନ୍ତରାଜ ସାମଲ ଆଦି ଗୀତିକାରମାନେ ଏହି ଚଳଚ୍ଚିତ୍ରଟିର ଗୀତଗୁଡ଼ିକ ରଚନା କରିଥିଲେ । ଦେବୀତୋଷ ଆଚାର୍ଯ୍ୟ, କୁମାର ବାପି, ଶୈଳଭାମା ମହାପାତ୍ର, ମାଧବ, ବିଷ୍ଣୁମୋହନ କବି ମାମା ଦାସ, ମାନସ ପ୍ରୀତମ ଆଦି କଣ୍ଠଶିଳ୍ପୀମାନେ ଚଳଚ୍ଚିତ୍ରଟିରେ ଗୀତଗୁଡ଼ିକ ଗାଇଥିଲେ । ୧୨ ଡିସେମ୍ବର ୨୦୧୩ରେ ହୋଟେଲ ସୂର୍ୟାଂଶରେ ଏହି କଥାଚିତ୍ରଟିର ଗୀତଗୁଡ଼ିକ ମୁକ୍ତିଲାଭ କରିଥିଲା । ଏହି କାର୍ଯ୍ୟକ୍ରମରେ ସୋମ୍ୟରଞ୍ଜନ ପଟ୍ଟନାୟକ, ଅମୀୟ ପଟ୍ଟନାୟକ, ଦେବୀତୋଷ ଆଚାର୍ଯ୍ୟ, ଶୈଳଭାମା ମହାପାତ୍ର ଆଦି ଯୋଗ ଦେଇଥିଲେ ।
ବୁର୍କିନା ଫାସୋ ଦେଶରେ ସମୁଦାୟ 622 କିଲୋମିଟର ରେଳପଥ ରହିଛି । ଏହା କାୟା ଅଞ୍ଚଳରୁ ସିମାଞ୍ଚଳରେ ଥିବା କୋଟେ ବୋଇରେ    '   ପର୍ଯ୍ୟନ୍ତ ରହିଛି । ଏହି ରେଳପଥରେ ସିତାରେଲ କମ୍ପାନୀ ତରଫରୁ ପାସେଞ୍ଜର ଟ୍ରେନ ସପ୍ତାହକୁ 3 ଦିନ ଟ୍ରେନ ଚଳାଚଳ କରିଥାଏ ।. ବୁର୍କିନା ଫାସୋ ଦେଶ ପଶ୍ଚିମ ଆଫ୍ରିକାରେ ବୁର୍କିନା ଫାସୋ ଏକ ସମୁଦ୍ରତଟ ବିହୀନ ଏକ କ୍ଷୁଦ୍ର ଦେଶ । ଏହାର ଆୟତନ 274,200 ବର୍ଗକିଲୋମିଟର । ଏହା ଚର୍ତୁଦିଗରେ 6ଟି ଦେଶଦ୍ୱାରା ଆବଦ୍ଧ । ପୂର୍ବରୁ ଫରାଶି ଉପନିବେଶ ଭାବରେ ବହୁକାଳ ରହିଆସିଥିବା ଏହି ଦେଶ 1960 ମସିହାରେ ସ୍ୱାଧୀନତା ପ୍ରାପ୍ତ ହେଇଥିଲା । ଏହାର ଜଣ ସଂଖ୍ୟା 17.3 ମିଲିୟନ । ବୁର୍କିନା ଫାସୋ ଚତୁର୍ଦିଗରେ ଅନନ୍ୟ ଦେଶ ମାନଙ୍କଦ୍ୱାରା ପରିବେଷ୍ଟିତ ହେଇଥିଲେ ମଧ୍ୟ ଅବିଦଜାନକୁ ରେଳପଥ ଏହାକୁ ବନ୍ଦର ସହ ଯୋଗାଯୋଗ କରିଥାଏ । ଘାନ ଦେଶ ଦେଇ ତାରାକୋଡି ବନ୍ଦରକୁ ସଂଯୋଗ ପାଇଁ ଲିଙ୍କ ରେଳପଥ ପାଇଁ ପ୍ରସ୍ତାବ ରହିଛି । ଷ୍ଟେସନ ବର୍ତ୍ତମାନ ରେଳପଥଦ୍ୱାରା ବୁର୍କିନା ଫାସୋର ବନଫୋରା , ପେନି ,କୌଦୌଗୌ ବିଙ୍ଗୋ ପରି ମୁଖ୍ୟ ସହର ସବୁକୁ ସେବା ଉପଲବ୍ଧ ହୋଇଛି । ଚାଲୁଥିବା ନିର୍ମାଣ ସବୁ କାୟା ଟର୍ମିନସ ଡୋରୀ ମାର୍କୋ ୟୋତମ୍ବାୟୋ ଯାହା ନିଜର ଓ ମାଳୀ ସିମାଞ୍ଚଳରେ ରହିଛି । ପ୍ରସ୍ତାବିତ 2011 2011ରେ ଏକ ରାଜିନାମା ଅନୁସାରେ ଏକ ଅନ୍ତର୍ରାଷ୍ଟ୍ରୀୟ ରେଳପଥ ଏହାକୁ ଆଇଭୋରୀ ସହ ସଂଯୋଗ ପାଇଁ ନିର୍ମିତ ହଉଛି । ୨୦୧୪ ବୁର୍କିନା ଫାସୋରେ ପ୍ରଚୁର ପରିମାଣରେ ମାଙ୍ଗାନିଜ ଖଣିଜ ଦ୍ରବ୍ଯ ଉପଲବ୍ଧ । ଏଠାରେ 100 ମିଲିୟନ ଟନ ମାଙ୍ଗାନିଜ ଥିବାର ଆକଳନ କରା ଯାଇଛି । ଆଗାମୀ 3 ବର୍ଷ ମଧ୍ୟରେ ଠର ପରିବହନ ପାଇଁ ବିଦେଶୀ ସହାୟତାରେ ରାସ୍ତା ଓ ରେଳପଥର ବିକାଶ ପାଇଁ ବ୍ୟବସ୍ଥା କରା ଯାଉଛି ।
ଗ୍ରେଗୋରୀ ପାଞ୍ଜି ଅନୁସାରେ ୪ ଜୁଲାଇ ବର୍ଷର ୧୮୫ତମ ଦିବସ ଅଟେ  ଅଧିବର୍ଷ ଗୁଡ଼ିକରେ - ୧୮୬ତମ  । ବର୍ଷ ଶେଷ ହେବା ପାଇଁ ଆଉ ୧୮୦ ଦିନ ବାକି ଅଛି ।
ନାହିଦ ସିଦ୍ଦିକି  (ଜନ୍ମ ୧୯୫୬ ) କଥକ ନୃତ୍ୟର ଜଣେ ପ୍ରଦର୍ଶକ ଅଟନ୍ତି  । ସେ ଦୁଇଜଣ ମହାନ ଶିକ୍ଷକଙ୍କ ଶିଷ୍ୟ ହୋଇଛନ୍ତି: ମହାରାଜ କଥକ  (ପାକିସ୍ଥାନ) ଏବଂ ବିରଜୁ ମହାରାଜ  ଭାରତ  ।ନିଷ୍ଠାପରତାଦ୍ୱାରା ସେ କେବଳ ଜଣେ ପ୍ରଫୁଲ୍ଲ କଳାକାରଙ୍କ ସୁନାମ ଅର୍ଜନ କରିନାହାଁନ୍ତି ବରଂ ଏକତରଫା ଭାବରେ ଗୁଣବତ୍ତାର ଏକ ମାନକ, ସୌନ୍ଦର୍ଯ୍ୟର ଏକ ବିଶୋଧିତ ସମ୍ବେଦନଶୀଳତା ଏବଂ ବୈଷୟିକ ଜ୍ଞାନ କୌଶଳର ଏକ ଜଟିଳ ପ୍ରଣାଳୀ ପ୍ରତିଷ୍ଠା କରିଛନ୍ତି ଯାହା ସମଗ୍ର ବିଶ୍ୱରେ ବହୁ ପ୍ରଶଂସା ଲାଭ କରିଛି । ସେ ନିଜର ଶୈଳୀ, କୌଶଳ, ଏବଂ ଅଭିବ୍ୟକ୍ତି ଯୋଗଦାନ ପାଇଁ ସ୍ୱୀକୃତିପ୍ରାପ୍ତ, ଯାହା ଇସଲାମ ଏବଂ ସୁଫି ନୈତିକତା, ସମ୍ବେଦନଶୀଳତା ଏବଂ ଚରମ ଏକତା ପାଇଁ ଲାଳାୟିତ । ସିଦ୍ଦିକ ସର୍ବଦା ବିଶ୍ୱରେ ପ୍ରମୁଖ ସ୍ଥାନ, ପର୍ବପର୍ବାଣି ଏବଂ ଟେଲିଭିଜନରେ ପ୍ରଦର୍ଶନ କରୁଥିବାବେଳେ ନିଜ ଶିଳ୍ପକୁ ସର୍ବଦା ବିକଶିତ କରିଥାନ୍ତି । ସେ ପାକିସ୍ତାନର ପ୍ରାଇଡ୍ ଅଫ୍ ପରଫର୍ମାନ୍ସ, ବ୍ରିଟେନର ବ୍ରିଟିଶ ସାଂସ୍କୃତିକ ପୁରସ୍କାର ଏବଂ ଆନ୍ତର୍ଜାତୀୟ ନୃତ୍ୟ ପୁରସ୍କାର ସମେତ ଅନେକ ପୁରସ୍କାର ପାଇଛନ୍ତି । ପ୍ରାରମ୍ଭିକ ଜୀବନ ନାହିଦ ୧୯୫୬ ମସିହାରେ ପାକିସ୍ତାନର ରାୱଲପିଣ୍ଡିରେ ଜନ୍ମଗ୍ରହଣ କରିଥିଲେ । ସେ ଅଭିନେତା ତାଲାତ ସିଦ୍ଦିକି ଏବଂ ମହମ୍ମଦ ବଶିର ସିଦ୍ଦିକିଙ୍କ ବଡ଼ ଝିଅ ଅଟନ୍ତି । ୩ ବର୍ଷ ବୟସରେ ସେ ପିତାମାତାଙ୍କ ସହ କରାଚି ଯାଇଥିଲେ । ତାଙ୍କ ପିତାମାତା ତାଙ୍କୁ ହାପି ହୋମ ସ୍କୁଲ କରାଚିରେ ନାମ ଲେଖାଇଥିଲେ । ୧୯୬୦ ଦଶକର ଶେଷ ଭାଗରେ, ସେ ନିଜ ପିତାମାତାଙ୍କ ସହ ଲାହୋରକୁ ଯାଇ ହୋମ ଇକୋନୋମିକ୍ସ ବିଶ୍ୱବିଦ୍ୟାଳୟରେ ଯୋଗ ଦେଇଥିଲେ ଯାହା ପୂର୍ବରୁ ହୋମ ଇକୋନୋମିକ୍ସ କଲେଜ ଭାବରେ ଜଣାଶୁଣା ଥିଲା । ଜୀବନ ଏବଂ କାର୍ଯ୍ୟ ବିଶିଷ୍ଟ ଶିକ୍ଷକ ବାବା ମହାରାଜଙ୍କ ତତ୍ତ୍ୱାବଧାନରେ ଏବଂ ପରେ ପଣ୍ଡିତ ବିର୍ଜୁ ମହାରାଜଙ୍କଦ୍ୱାରା ନାହିଦ ସିଦ୍ଦିକି କଥକକୁ ଗଭୀର ଭାବରେ ଶିଖିବା ପାଇଁ ଯାତ୍ରା ଆରମ୍ଭ କରିଥିଲେ ଏବଂ ଏକମାତ୍ର ପାକିସ୍ତାନୀ ହୋଇ ଏହି ପ୍ରାଚୀନ ନୃତ୍ୟର ଶାରୀରିକ ତଥା ତତ୍ତ୍ୱଗତ ଆଭିମୁଖ୍ୟକୁ ବିସ୍ତୃତ ଭାବରେ ଅନୁସନ୍ଧାନ କରିଥିଲେ। ନାହିଦ ୧୯୭୧ ମସିହାରେ ବାବା ମହାରାଜ ଗୁଲାମ ହୁସେନଙ୍କଠାରୁ କଥକ ଶିଖିବା ଆରମ୍ଭ କରିଥିଲେ । ୧୯୭୬ ମସିହାରେ, ନାହିଦ ସିଦ୍ଦିକି ପୂର୍ବତନ ପ୍ରଧାନମନ୍ତ୍ରୀ ଜୁଲଫିକର ଅଲି ଭୁଟ୍ଟୋଙ୍କ ସହ ଭ୍ରମଣ କରିବା ଏବଂ ପାକିସ୍ତାନକୁ କଥକ ନୃତ୍ୟଶିଳ୍ପୀ ଭାବରେ ପ୍ରତିନିଧିତ୍ୱ କରିବାର ଗୌରବ ପାଇଥିଲେ, ଯାହା ତାଙ୍କୁ ପାକିସ୍ତାନରେ କଥକକୁ ମୂଳୋତ୍ପାଟନ କରିବା ପାଇଁ ଚେଷ୍ଟା କରିଥିଲା । ନାହିଦ ସିଦ୍ଦିକି ପାକିସ୍ତାନରେ ବକ୍ତୃତା ପ୍ରଦର୍ଶନ ଏବଂ କର୍ମଶାଳା କରିଆସୁଛନ୍ତି । ୨୦୦୫ ମସିହାରୁ ସେ ବ୍ୟକ୍ତିଗତ ଭାବେ ଲାହୋର ଚିତ୍ରକର ଏବଂ ଲାହୋରର ନ୍ୟାସନାଲ୍ କଲେଜ୍ ଅଫ୍ ଆର୍ଟସ୍ ଅଫ୍ ମ୍ୟୁଜିକୋଲୋଜି ବିଭାଗରେ କଥକଙ୍କୁ ଶିକ୍ଷା ଦେଇଛନ୍ତି । ସେ କରାଚିରେ ଥିବା ପ୍ରତିଷ୍ଠିତ ଆଗା ଖାନ ବିଶ୍ୱବିଦ୍ୟାଳୟ ସହିତ ବହୁ ପରିଶ୍ରମ କରି ସେଠାରେ ଏକ କର୍ମଶାଳା କରିଥିଲେ । ସେ ପାକିସ୍ତାନର ଲାହୋରରେ ରୁହନ୍ତି ଏବଂ ଯୁବ ଦର୍ଶକଙ୍କ ପାଇଁ ନିୟମିତ ନୃତ୍ୟ ପ୍ରଦର୍ଶନ କରି ନୃତ୍ୟକୁ ଜୀବନ୍ତ ରଖିଛନ୍ତି । ସେ ନାହିଦ ସିଦ୍ଦିକି ଫାଉଣ୍ଡେସନ୍ ନାମକ ଏକ ସଂଗଠନ ଚଳାଉଛନ୍ତି, ଯାହା ନୃତ୍ୟ, ଯୋଗ ଏବଂ ସଙ୍ଗୀତ ପାଇଁ କାର୍ଯ୍ୟ କରୁଛି ।
ଅନିରୁଦ୍ଧ ଦୀପ  (୧ ଜୁଲାଇ ୧୯୩୦ - ୪ ଜୁଲାଇ ୧୯୯୦) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇଥର ଏବଂ ଲୋକ ସଭାର ସାଂସଦ ଭାବରେ ଥରେ କାର୍ଯ୍ୟ କରିଥିଲେ । ୧୯୫୭ ଓ ୧୯୬୧ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଫୁଲବାଣୀ ଓ ବୌଦ୍ଧ ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୨ୟ ଓ ୩ୟ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ୧୯୬୭ ଭାରତୀୟ ସାଧାରଣ ନିର୍ବାଚନରେ ସେ ଫୁଲବାଣୀ ଲୋକ ସଭା ନିର୍ବାଚନ ମଣ୍ଡଳୀରୁ ୪ର୍ଥ ଲୋକ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ଅନିରୁଦ୍ଧ ଦୀପ ୧୯୩୦ ମସିହାର ଜୁଲାଇ ୧ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ନିତ୍ୟାନନ୍ଦ ଦୀପ ଓ ପତ୍ନୀଙ୍କ ନାମ ଧୁର୍ମି ଦୀପ । ରାଜନୈତିକ ଜୀବନ ଅନିରୁଦ୍ଧ ଓଡ଼ିଶା ରାଜନୀତିରେ ପ୍ରଥମେ ଗଣତନ୍ତ୍ର ପରିଷଦର କର୍ମୀ ଭାବରେ କାର୍ଯ୍ୟ କରୁଥିଲେ ଏବଂ ପରେ ସ୍ୱତନ୍ତ୍ର ପାର୍ଟିର କର୍ମୀ ଭାବରେ କାର୍ଯ୍ୟ କରିଥିଲେ । ସେ ଓଡ଼ିଶା ବିଧାନ ସଭାର ଜଣେ ବିଧାୟକ ଭାବରେ ୨ଥର ଏବଂ ଭାରତୀୟ ସଂସଦର ତଳ ସଦନ ଲୋକ ସଭାର ସାଂସଦ ଭାବରେ ଥରେ କାର୍ଯ୍ୟ କରିଥିଲେ ।
ନେହା ଶର୍ମା  (ଜନ୍ମ: ୨୧ ନଭେମ୍ବର ୧୯୮୭) ଜଣେ ଭାରତୀୟ କଥାଚିତ୍ର ଅଭିନେତ୍ରୀ ଏବଂ ମଡେଲ  । ନେହା ୨୦୦୭ରେ ତେଲୁଗୁ କଥାଚିତ୍ର ଚିରୁତା ଜରିଆରେ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ । ଏହାପରେ ସେ ୨୦୧୦ରେ ମୋହିତ ସୁରୀଙ୍କ ଚଳଚ୍ଚିତ୍ର କ୍ରୁକ୍ ଜରିଆରେ ହିନ୍ଦୀ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ । ସେ କ୍ୟା ସୁପର କୁଲ୍ ହୈ ହମ୍, ଜୟନ୍ତ ଭାଇ କି ଲଭ୍ ଷ୍ଟୋରୀ, ୟମଲା ପାଗଲା ଦିୱାନା ୨, ୟଙ୍ଗିସ୍ତାନ, ତୁମ୍ ବିନ୍ ୨ ଭଳି ହିନ୍ଦୀ କଥାଚିତ୍ରରେ ଅଭିନୟ କରିଥିଲେ । ପ୍ରାରମ୍ଭିକ ଜୀବନ ନେହା ୨୧ ନଭେମ୍ବର ୧୯୮୭ରେ ବିହାରର ଭାଗଲପୁରରେ ଜନ୍ମଗ୍ରହଣ କରିଥିଲେ । ତାଙ୍କ ବାପା ଅଜିତ ଶର୍ମା ଜଣେ ବ୍ୟବସାୟୀ, ଯିଏକି ପରେ ରାଜନିତୀରେ ଯୋଗଦେଇଥିଲେ ଏବଂ ଜାତୀୟ କଂଗ୍ରେସଦ୍ୱାରା ନିର୍ବାଚିତ ଭାଗଲପୁରର ବିଧାୟକ ହୋଇଥିଲେ । ନେହା ତାଙ୍କ ବାପାଙ୍କ ପାଇଁ ନିର୍ବାଚନରେ ପ୍ରଚାର କରିଥିଲେ । ନେହାଙ୍କର ତିନିଜଣ ଭାଇ ଭଉଣୀ ଅଛନ୍ତି । ସେ ଛୋଟବେଳେ ଆସ୍ତମା ରୋଗରେ ପିଡ଼ୀତ ଥିଲେ । ନେହା ଭାଗଲପୁରର ମାଉଣ୍ଟ କାର୍ମେଲ ସ୍କୁଲରେ ପଢ଼ିଥିଲେ ଏବଂ ଫ୍ୟାସନ ଡିଜାଇନିଂରେ ଯୋଗ ଦେଇଥିଲେ । ସେ ନ୍ୟାସନାଲ୍ ଇନିଷ୍ଟିଚିଉଟ୍ ଅଫ୍ ଫ୍ୟାସନ ଟେକ୍ନୋଲୋଜି, ଦିଲ୍ଲୀରୁ ଫ୍ୟାସନ ଡିଜିଇନିଂ ପଢ଼ିଥିଲେ । ଅଭିନୟ ଜୀବନ ନେହା ୨୦୦୭ ମସିହାରେ ତେଲୁଗୁ କଥାଚିତ୍ର ଚିରୁତା ଜରିଆରେ ଅଭିନୟ ଜଗତରେ ପ୍ରବେଶ କରିଥିଲେ । ଏହି କଥାଚିତ୍ରରେ ରାମଚରଣ ମଧ୍ୟ ପ୍ରଥମ କରି ଅଭିନୟ ଜଗତରେ ପ୍ରବେଶ କରିଥିଲେ । ଏହାପରେ ସେ ୨୦୦୯ରେ ଅନ୍ୟ ଏକ ତେଲୁଗୁ ଚଳଚ୍ଚିତ୍ର କୁରୁଡ଼ୁରେ ଅଭିନୟ କରିଥିଲେ । ସେ ୨୦୧୦ରେ ହିନ୍ଦୀ କଥାଚିତ୍ର ଜଗତରେ କ୍ରୁକ୍ ଚଳଚ୍ଚିତ୍ର ଜରିଆରେ ହିନ୍ଦୀ କାଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ । ଏହାପରେ ସେ ୨୦୧୨ରେ ତେରି ମେରି କାହାଣୀ, କ୍ୟା ସୁପର୍ କୁଲ୍ ହୈ ହମ୍, ୨୦୧୩ରେ ଜୟନ୍ତ ଭାଇ କି ଲଭ୍ ଷ୍ଟୋରୀ, ୨୦୧୩: ୟମଲା ପାଗଲା ଦିୱାନା ୨, ୨୦୧୪ରେ ୟଙ୍ଗିସ୍ତାନ, ୨୦୧୬ରେ କ୍ରିତୀ, ୨୦୧୬: ଜୁଜାଙ୍ଗ୍, ୨୦୧୬: ତୁମ୍ ବିନ୍ ୨ ଭଳି କଥାଚିତ୍ରରେ ଅଭିନୟ କରିଥିଲେ । ବ୍ୟକ୍ତିଗତ ଜୀବନ ନେହା ରୋଷେଇ କରିବାକୁ, ବ‌ହି ପଢ଼ିବାକୁ ଏବଂ ନୃତ୍ୟ କରିବାକୁ ପସନ୍ଦ କରନ୍ତି । ସେ ଭାରତୀୟ ଶାସ୍ତ୍ରୀୟ ନୃତ୍ୟ କଥକରେ ପ୍ରଶିକ୍ଷଣ ନେଇଛନ୍ତି । ଏତଦ ବ୍ୟତୀତ ସେ ପାଇନ୍ଆପଲ୍ ଷ୍ଟୁଡ଼ିଓ, ଲଣ୍ଡନରୁ ହିପ୍ ହପ୍, ଲାଟିନ୍ ନୃତ୍ୟ ସାଲ୍‌ସା, ମେରେଙ୍ଗେ, ଜିଭ୍ ଏବଂ ଜାଜ୍ ନୃତ୍ୟରେ ପ୍ରଶିକ୍ଷଣ ନେଇଥିଲେ ।